Espainiako itsasertzak hasi gara ikusten Cabo Palos deritzon amaieran, eta besterik ez da ageri harria eta haitza baino. Bedartxu bat be ez, zuhaitz txiki bat be ez, dena mendi garbi eta haitzulo itzelak. Cartagena parean hurretxotik igaroten bazara, ikusiko dozuz edozein haitzulotan atsoak leihoetan legez gudako kanoien ahoak; han-hor gaztelua, eta han-hor zuloa, eta dena asmaketa gizonak hilteko. Bertatik hur samar dago Erroldan Mahaia, haitz ikaragarri bat mahai antzekoa. Handik honantz be, ez dago besterik itsasertz labartsu itzela baino; han-hemen karabinero etxeren bat eta osterantzeko etxe txiki zahartxuren bat edo beste, bakartasunik gorrienean.\nEz da ikusten honetan, gure aberri aldean legez, zuhaizti alairik, ez etxe bazter ugaririk, mendi bedartsurik, ez herri etxetxurik. Hemen dena da txirotasuna eta itzaltasuna. Jaunari zertan eskerrak emon daukagu guk euskotarrok geure aberria egin euskulako, udabarriko loratxuak langoa, txoritxuaren abesti zolitxua langoa, berorren zelai loratuekin, meta bedartxuekin, mendi zuhaiztuekin, herri etxetxu alai-alaiekin, euren erdian eliza dabela, bere txilin hotsek poztutzen dabezela biztanleen bihotzak, eta bardin euren hotsaz batera zerura zuzendu otoiak Ama Birjinagaz gomutaturik.\nHemen hodeiak dira alaiagoak eta ortzea garbiagoa gure aberrian baino. Baina besterik ezebez. Bestelakoa da gure herri maite hori!\nHelduten da bat Gibraltarrera, eta egunonak lehenengo emoten deutsuez kanoiek; lehen esan dodan tokian legez, hemen be edozein zulotan dagoz ba euren buru metalezkoek dir-dir edo argi egiten dabela.\nHaitz handi bat da berau eta, dinoenez, dena hau dago barrutik zulatuta, eta ingelesek berton arra bete lur be ez daukie gizonak hilteko asmaketaren bat ipini barik. Erreketeek ikasi gura balebe armen erabilera Don Jaime ekarteko, honaxe etorri behar leukie.\nMendi gaineraino Gibraltar huritik dago airean burdia, hori da gudaldian pildorak eroateko han goian dagoen gaztelura. Hau aireko burdiau da, aditu egin badozue, tranvia aereo bat. Haitza sortalde edo eguzki aldetik dena laututa dago, eta azpiko mendian jausten den ur guztia handik lauguneetatik sartu dadin bertara, egon dadin haitz horretan zer edan guda bat balitz eta Espainiak urik emon nahi ez. Portuan barriz, huts egin barik dago beti ontziteria ingeles bat. Eta honeek guztiok ikusita esaten dot nik: zenbat diru eder gastatu ete dabe herri agintariek batak bestea hilteko, eta zenbat asmaketa makalagoa zapaltzeko.\nBeste aldean ageri da Ceuta, burua makurtuta legez handiagoaren aurrean. Gibraltar herria guztiz da polita. Batez be kale bat dauka ona: King Street. Edozer gauza dago Ingalaterrako salneurrian; arraina merke-merke, baita be tabakorria eta seda eta ur usaintsuak.


'En los 90' ('Mid90s') - bizkaie.biz\nKarolina Almagia\t2019-07-02 11:40 Zinema kritikak\nZuzendariaren lehenengo pelikulea izateko, aktoreen zuzendaritza bikaina egin dau Jonah Hill-ek.\n- Zuzendaria eta gidoilaria: Jonah Hill.\n- Aktoreak: Sunny Suljic, Katherine Waterston, Lucas Hedges, Alexa Demie, Na-kel Smith, Olan Prenatt, Gio Galicia, Ryder McLaughlin...\n- Produktoreak: A24 / Waypoint Entertainment\n- Generoa: nerabezaroa, dramea, skate\n- Iraupena: 84 min.\nHelduen mundura sartu nahi dauen ume baten ibilerak dakarskuz Mid90s filmak. Los Ángelesen, 90 hamarkadan, bizi dan ume batenak, gaur eguneko edade txikiko bategaz zerikusi gitxi dauena. Edo ez hain gitxi? Izan be, edozein nerabek bizirik urtetako talde batean onartua izateko beharra dau eta hori da film honek islatu nahi dauena.\nTolesbakotasua galtzearen prozesuaren barri emoteko, berba gitxi erabilten ditu zuzendariak. En los 90 oso era naturalistan filmauta dago, hainbesterako ze kolpeek benetan min egiten dabe. Kamareak nerabe skater talde baten atzetik dabil eta euren alkarrizketa basatiak, arauak apurtzeko nahiak, neskakazko desio eta frustazinoak, alkohola eta drogak... Eta guztiaren erdigunean, laban egitea. Egunerokotasuneko eszenen bidez, nerabeon arazoak (etxean, koadrilan, taldean nabarmentzeko pasinoa...) atzemoten dira.\nZuzendariaren lehenengo pelikula izateko, aktoreen zuzendaritza bikaina egin dau Jonah Hill aktore komikoak. Soinu banda potente bategaz, Hillek egin dauen opera primak zintzotasun eta benetakotasuna erakusten ditu, artifiziorik eta ekintza handirik barik. Eta horrek badau meritorik.


Euskarazko podcastak biltzen dituen webgunea\nNew Yorkeko munduak\nGramofonoa – etzi.pm\nHodeia ez da existitzen\nMK – Akustikoak\nMK – Hitzaldiak\nXabildua 2×01: Bigarren denboraldiaren hasiera\n2021/09/05 - Xabildua Leave a Comment\nIraila garrantzitsua izan ohi da denentzat. Proiek berriak hasteko epe ona da. Eta halaxe ekin diogu guk ere oraingoan.\n– PlayStationen aurkezpena eta Apple-ena mintzagai hartu ditugu, aste honetan egitekok baitira.\n– Windows 11 urrian izango dugu esku artean\n– Eduki sortzaileek alde batera utzi nahi dute Youtube Twitch-en buru-berrri sartzeko\n– Telegramen berrikuntzak ere mintzagai hartu ditugu\nJatorrizko edukira joan\nXabildua Podcast: Teknologia albisteen astekaria. Egunero, esku artean erabiltzen dugun teknologia hori hobeto ulertzeko podcasta.\nXabildua 1×16: Clubhouse, WhatsApp Plus, Xiaomi eta Euskal Encodings\n2021/02/06 - Xabildua\n– WhatsAppek gure mugikorrean instalatuak ditugun aplikazioak ikusi eta betoa ezarri nahi du. Bere aplikazioarekin lotura duten WhatsApp Plus eta GB WhatsApp APP-ak lokalizatzen baditu, gure profila ezabatzeko mehatxua egin du mezularitza zerbitzuak.\n– Xiaomik bere mugikor berriaren prototipoa aurkeztu du. Botoirik, zulorik eta ertzik gabeko mugikorra.\n– Clubhouse sare sozial berria aztertu dugu. Audioarekin funtzionatzen duena. Irratsaio tradizional baten antzeko zerbait sortzeko balio duena.\n– Zorionak Euskal Encondingseko kideei Interneteko Argia saria irabazteagatik.\nXabildua 1×15: Facebookeko datuak salgai daude!\n2021/01/28 - Xabildua\n– WhatsAppetik Telegramera salto egiteko bidea erraztu da. Hemendik aurrera elkarrizketak aplikazio batetik bestera eraman ahal izango dira, migrazioa errazteko.\n– WhatsAppekin jarraituz, ordenagailua eta mugikorraren arteko lotura seguruagoa egiteko gure hatz marka erabiliko duela eman da jakitera. Bai eta gure aurpegia ere.\n– Facebookeko profilak lapurtu eta saltzen ari dira Telegramen. Profil bakoitzaren datuengatik 20 dolar eskatzen dituzte.\n– Emotet malwarea guztiz ezabatu dutela eman dute jakitera Europoletik-\n– .EUS-ek 2023a bitarte jarraituko duen bidea ere aipatu dugu podcastean.\nXabildua 1×14: WhatsAppen mezua, Telegram eta eta Signalen igoera, Samsungen produktuak etab.\n2021/01/17 - Xabildua\n– WhatsAppek, erabiltzaileon datuak Facebookekin elkarbanatzeko hartutako erabakiak sarea aztoratu du. Jendeak aplikaziotik alde egin du eta Telegram eta Signal bezalako aplikazioak erabiltzen hasi da. APP dendetako aplikazio deskargatuenak izatera iritsi dira eta milioika erabiltzaile lortu dituzte ordu gutxian.\n– Donald Trumpi egun gutxi geratzen zaizkio Etxe Zurian, baina urak harrotzen jarraitzen du: Bere jarraitzaileek erabiltzen zuten Parler sare soziala itxi egin da eta Xiaomi enpresa txinatarra zerrenda beltz batean jarri du.\n– Samsung enpresaren azken produktuen azterketa ere gin dugu. Telefono mugikor eta aurikular berriez gain, galduta ditugun elementuak topatzeko teknologia aurkeztu du.\nXabildua 1×13: Donald Trump, WhatsApp eta Podcast zerbitzuak\n2021/01/09 - Xabildua\n– Twitterrek Breaker podcast zerbitzua erosi du, eta baita itxi ere. Irratigintza modan dago, Spotifyk eta Amazonek ere bide bera jarraitu dutelako.\n– Donald Trumpi sare sozialak blokeatu dizkiote gorroto mezu gehiago ez bidaltzeko\n– WhatsAppen azken aldaketek zeresana emango dute. Gure informazio pribatua Facebookekin elkarbanatzeko baimena eskatzen duelako, eta onartu ezean, ezin izango dulago aplikazioa erabiltzen jarraitu.\nXabildua 1×12: Euskaraldia, PlayStation 5, Google Photos eta Aita Santuaren like bitxia\n2020/11/21 - Xabildua\n– Hasi da 2020ko Euskaraldia eta Xabilduatik bat egin dugu ekimenarekin\n– Merkaturatu berri da PlayStation 5 bideo-kontsola. Datozen urteetan gure ondoan izango dugun aparailua. Generazio berria estreinatu dugu\n– Google Photosek doakoa izateari utziko dio datorren urteko ekainean. Doako segurtasun kopia izateko aukera zailaduko du honek\n– Google epaitegietara eraman berri dute Androideko erabiltzaileen datuak eskuratzeagatik\n– Aita Santuaren Instagram kontutik like bitxi bat atera da. Nork eman ote du klik argitalpen deserosoari?\nXabildua 1×11: Xbox Series X eta Series S salgai daude!\n2020/11/11 - Xabildua\n– Xbox Series X eta Xbox Series S salgai daude jada. Datozen egunetan jarriko dira salgai PlayStation 5aren 2 bertsioak ere.\n– DGT k trafikoa erregulatzeko legea aldatuko du patinete elektrikoak erregulatzeko. Gidatzeko karneta eskuragai dago APP moduan ere.\n– Google Discover, Googleen albiste zerbitzuaren kontra jo du CEDRO elkarteak. Milioi bateko kalteordainak eskatu ditu.\n– Roboten guda hemen da! Thermomix Lidl-en Monsieur Cuisineren aurka!\nXabildua 1×10: YouTube DL, Starlink, Apple, Teletextoa\n2020/10/28 - Xabildua\n– YouTube DL programa ezabatu dute GITHUB ataritik, baina erabiltzaileek beste atari batzuetara igo dute\n– Apple bilatzaile bat prestatzen ote dabil?\n– Starlink, satelite bidezko internet zerbitzua prestatzen dabil Elon Musk\n– Pontevedrako espetxe batean teletextoa erabili dute informazioa bertan sartzeko\nXabildua 1×09: iPhone 12ak aurikularrekin, Google abestiak identifikatzeko gai, Librecon jardunaldiak\n2020/10/20 - Xabildua\n– Frantziar estatuan iPhone 12ak aurikularrekin saldu beharko dituzte. Kargagailuen inguruan albiste berririk ez.\n– Google, guk abestutako abestiak identifikatzeko gai izango da. Ez da zertan abesti originala erabili beharko\n– WhatsApp Web bertsioan bideo-deiak egin ahalko dira\n– Azaroaren 11an LIBRECON jardunaldiak egingo dira.\nXabildua 1×08: iPhone 12, Euskarabildua, Euskaltel eta 5G eta Amazon\n2020/10/15 - Xabildua\n– iPhone 12 mugikorra aurkeztu du Applek. 3 bertsio ezberdinetan. Eta guztiak kargagailurik gabe etorriko dira erosten ditugunean.\n– Euskarabilduaren 9. edizioa, 2020ko urriaren 29an egingo da Donostiako San Telmo Museoan\n– Euskaltelek, Orangekin akordioa itxi berri du eta 2022ko urtarrilaren 1ean (beranduenez) eskainiko die 5G zerbitzu berria bere erabiltzaileei.\n– Amazonek 3.000 langile kontratatu beharko ditu epaitegi batek hala aginduduta. Autonomo faltsuak erabili izana egotzi zaio enpresari.\nAurkitu entzun nahi duzun podcasta\nPodcastak.eus-en newsletterrean izena eman\nZure harpidetza baiezteatzeko begiratu zuren email-aren buzoian edo spam karpetan.


IGAE:Kontabilitate Publikoaren Plan Orokorra eta horrekin lotutako araudia\n> Kontabilitate Publikoaren Plan Orokorra eta horrekin lotutako araudia\nKontabilitate Publikoko Plan Orokorra\nSektore publikoaren esparruan urteko kontu bateratuak egiteko araudia.\nEstatuko Administrazio Orokorraren kontabilitate-araudia\nKontabilitateko eragiketa gastuaren exekuzioan\nTransferentzia bidezko ordainketen izapide elektronikorako SIC´2 aplikazioa onartzen duen agindua.\nJustifikatu beharreko ordainketak eta kutxa finkoko aurrerakinak.\nFuntsak eskuragai kanpoan.\nResolución de 4 de mayo de 2022 de la Intervención General de la Administración del Estado, por la que se establece el procedimiento contable a seguir en las operaciones derivadas del procedimiento excepcional regulado en el artículo 2 del Real Decreto-ley 9/2022, de 26 de abril, por el que se adoptan medidas hipotecarias y de gestión de pagos en el exterior en el marco de la aplicación de las medidas restrictivas aprobadas por la Unión Europea en respuesta a la invasión de Ucrania.\nHartzekoen ordainketa eta jarduneko langileen ordainsariak\nSoldaten gaikuntzak justifikatzeko kontuaren ebazpena.\nGizarte Segurantzaren Diruzaintza Orokorraren aldeko kotizazioak ordaintzeko ebazpena.\nOrdainketak kanpoan eta dibisen bitartez.\nOrdainketa masiboen ebazpena.\nTributuz kanpoko diru-sarrerak.\nEstatuko Administrazio Instituzionalaren kontabilitate-araudia.\nNortasun juridikorik gabeko funtsei buruzko araudia\nFuntsen Planaren Moldaketa Estatuaren kontura arriskuak estaltzeko jarduketak egiten dituzten funtsetara.\nSektore publikoko erakundeen arteko egiturazko aldaketetan urteko kontuak eman.\nEstatuaren Kontu Orokorra.\nKontabilitateko Oinarri Publikoak (PGCP´94ko Esparru Kontzeptuala; PGCP´10-aren aurka ez doan guztian aplika daiteke).\nGizarte Segurantzaren sistema osatzen duten erakundeen kontabilitate araudia.\nAzken eguneratzearen data: 5/5/2022


EBAZPENA, 2019ko irailaren 10ekoa, HABEko zuzendariarena, euskaltegi pribatu eta euskararen autoikaskuntzarako zentro homologatuei zuzendutako 2019-2020 ikasturteko dirulaguntzen deialdia egiten duena, eta horiek emateko baldintzak eta prozedura arautzen dituena.\nAldizkaria: EHAA Zk 176 2019/09/17\nEBAZPENA, 2019ko abuztuaren 29koa, HABEren zuzendariarena, zeinaren bidez deialdia egiten baita udalen edo udal erakundeen menpeko euskaltegiei, udal titularitateko euskaltegi publikoei, zuzendutako 2019-2020 ikasturteko dirulaguntzetarako, eta baldintzak eta prozedura ezartzen baitira dirulaguntzak aitortzeko.\nAldizkaria: EHAA Zk 170 2019/09/09\nEBAZPENA, 2019ko abuztuaren 28koa, HABEren zuzendariarena, zeinaren bidez arautzen baitira 2018-2019 ikasturtean HABEren euskara-mailak edo baliokideak gainditu dituzten ikasleei dirulaguntzak emateko prozedura eta baldintzak, eta dagokion deialdia egiten baita.\nEBAZPENA, 2019ko apirilaren 30ekoa, HABEren zuzendari nagusiarena, zeinaren bidez izendatzen baitira Helduen Euskalduntzearen Oinarrizko Curriculumean zedarritutako komunikagaitasun-mailak egiaztatzeko 2019. urteko probetarako aztertzaileak.\nGaia: Ingurune naturala eta etxebizitza; Gizarte gaiak eta emplegua; Kultura eta Kirola; Administrazioaren antolamendua\nAldizkaria: EHAA Zk 103 2019/06/03\nAzpigaia: Nekazaritza eta arrantza; Lana eta enplegua; Gobernua eta herri administrazioa; Funtzio publikoa\nEBAZPENA, 2019ko maiatzaren 2koa, HABEko zuzendariarena, HABEren Helduen Euskalduntzearen Oinarrizko Curriculumean (HEOC) ezarritako euskararen komunikagaitasun-mailak egiaztatzeko proben 2019. ekitaldirako tutorea izendatzeko dena.\nEBAZPENA, 2019ko maiatzaren 2koa, HABEko zuzendariarena, euskaltegi pribatu eta euskararen autoikaskuntzarako zentro homologatuei 2018-2019 ikasturterako euskara-ikastaroengatik esleitutako dirulaguntzak argitara ematen dituena.\nEBAZPENA, 2019ko maiatzaren 2koa, HABEko zuzendariarena, udalen edo udal erakundeen menpeko euskaltegiei, udal titularitateko euskaltegi publikoei, 2018-2019 ikasturtean euskara-ikastaroengatik esleitutako dirulaguntzak argitara ematen dituena.\nAldizkaria: EHAA Zk 88 2019/05/13\nEBAZPENA, 2019ko martxoaren 27koa, HABEko zuzendariarena, zeinaren bidez zuzentzen baitira 2019ko martxoaren 7ko Ebazpenean zeuden akatsak. Ebazpen horren bidez, 2019. urterako deialdi irekia egiten da, Helduen Euskalduntzearen Oinarrizko Curriculumean (HEOC) zedarritutako euskararen B1, B2, C1 eta C2 mailak egiaztatu ahal izateko.\nGaia: Ingurune naturala eta etxebizitza; Administrazioaren antolamendua; Kultura eta Kirola; Hezkuntza\nAldizkaria: EHAA Zk 67 2019/04/05\nAzpigaia: Nekazaritza eta arrantza; Sailak; Funtzio publikoa\nEBAZPENA, 2019ko martxoaren 7koa, HABEko zuzendariarena, 2019. urterako deialdi irekia egiten duena Helduen Euskalduntzearen Oinarrizko Curriculumean (HEOCean) zedarritutako euskararen B1, B2, C1 eta C2 gaitasun-mailak egiaztatu ahal izateko.\nAldizkaria: EHAA Zk 57 2019/03/22\nEBAZPENA, 2019ko martxoaren 8koa, HABEren zuzendari nagusiarena, Helduen Euskalduntzearen Oinarrizko Curriculumean zedarritutako komunikagaitasun-mailak egiaztatzeko 2019. urteko probetarako aztertzaileak izendatzeko dena.\nAldizkaria: EHAA Zk 56 2019/03/21\nEBAZPENA, 2019ko martxoaren 7koa, HABEren zuzendariarena, Eusko Jaurlaritzaren Erregistroan inskribatuta dauden Euskal Etxeetako euskara-ikasleei zuzendutako 2019ko deialdi berezia egiten duena, Helduen Euskalduntzearen Oinarrizko Curriculumean zedarritutako B1, B2 eta C1 komunikagaitasun-mailak egiazta ditzaten.\nAldizkaria: EHAA Zk 53 2019/03/15\nEBAZPENA, 2019ko otsailaren 13koa, HABEko zuzendariarena, HABEren Helduen Euskalduntzearen Oinarrizko Curriculumean (HEOC) ezarritako euskararen komunikagaitasun-mailak egiaztatzeko proben 2019. ekitaldirako Azterketa Batzordeko kideak, jarraipen-batzorde teknikoko kideak, epaimahaiak, tutoreak eta lurralde-arduradunak eta lurralde-batzordeak izendatzeko dena.\nAldizkaria: EHAA Zk 39 2019/02/25\nEBAZPENA, 2019ko otsailaren 13koa, HABEko zuzendariarena, zeinaren bidez argitara ematen baitira 2018. urtean euskaltegien eta euskararen autoikaskuntzarako zentro homologatuen Erregistroan inskribatutako alta-inskripzioak eta bestelako oharpenak.\nAldizkaria: EHAA Zk 37 2019/02/21\nEBAZPENA, 2018ko azaroaren 13koa, HABEko zuzendariarena, zeinaren bidez argitara ematen baitira euskaltegi pribatuei eta euskararen autoikaskuntzarako zentro homologatuei esleitutako diru-laguntzak, hain zuzen ere ikasturte osoko eskaera egin ondoren hasi diren taldeentzat 2017-2018 ikasturteko euskara-ikastaroengatik emandakoak.\nAldizkaria: EHAA Zk 228 2018/11/27\nEBAZPENA, 2018ko azaroaren 21ekoa, HABEko zuzendariarena, zeinaren bidez arautzen baita euskaltegi pribatuei eta euskararen autoikaskuntzarako zentro homologatuei 2018-2019 ikasturteko euskara-ikastaroengatik emango zaizkien diru-laguntzen handitzea.\nAldizkaria: EHAA Zk 227 2018/11/26\nEBAZPENA, 2018ko azaroaren 12koa, HABEko zuzendariarena, HABEren Erregistroan inskribatuta dauden euskaltegietako eta euskararen autoikaskuntzarako zentro homologatuetako ikasleek 2018-2019 ikasturtean ebaluazio jarraituaren harian HEOCaren zein maila egiaztatu ahal izango dituzten ezartzen duena eta 2019ko azterketa-deialdiak egiten dituena.\nAldizkaria: EHAA Zk 223 2018/11/20\nAzpigaia: Nekazaritza eta arrantza; Sailak; Gobernua eta herri administrazioa\nAldizkaria: EHAA Zk 175 2018/09/11\nEBAZPENA, 2018ko abuztuaren 28koa, HABEko zuzendariarena, zeinaren bidez arautzen baitira 2017-2018ko ikasturtean HABEren euskara-mailak edo baliokideak gainditu dituzten ikasleei diru-laguntzak emateko prozedura eta baldintzak, eta dagokion deialdia egiten baita.\nEBAZPENA, 2018ko ekainaren 26koa, HABEko zuzendariarena, 2017ko abenduaren 27ko Ebazpenaren akatsak zuzentzeko dena. Ebazpen horren bidez, helduen euskalduntzearen alorreko metodologiagintzan ikertzaileak gaitzeko bi beka emateko deia egiten da.\nAldizkaria: EHAA Zk 127 2018/07/03


Writerreko testu-dokumentuetan aldaketak onartu edo ezesteko, laster-menuko komandoak ere erabil ditzakezu.\nBeste egile batzuk aldaketak egin dituzten dokumentua editatu nahi baduzu, aldaketa horiek bananka edo denak batera onartu edo ezetsi ditzakezu.\nDokumentuaren hainbat kopia badituzu, batu horiek dokumentu bakarrean (ikus Bertsioak batzea).\nIreki dokumentua eta aukeratu Editatu - Aldaketen jarraipena - Kudeatu. Kudeatu aldaketak elkarrizketa-koadroa agertuko da.\nHautatu aldaketa bat Zerrenda fitxan. Aldaketa hautatu eta dokumentuan bistaratuko da; orain, sartu zure erabakia botoi baten bidez.\nEgile batek beste egile baten aldaketa aldatu badu, aldaketak modu hierarkikoan ikusiko dituzu antolatuta, hierarkia irekitzeko erabil daitekeen plus ikur batekin.\nAldaketen zerrenda luzeegia bada, joan elkarrizketa-koadroko Iragazkia fitxara eta zehaztu egile jakin batzuen aldaketak, edo aurreko eguneko aldaketak soilik, ikusi nahi dituzun, edo zerrenda beste modu batera murriztea nahi duzun.\nKolore-kodea duten sarrerek, ezarritako iragazkiaren emaitza erakusten dute. Beltzez dauden sarrerak onartu edo ezetsi daitezke eta iragazki-irizpideekin bat datoz. Urdinez dauden sarrerak iragazki-irizpideekin ez datoz bat, baina iragazkiaren bidez sar daitezkeen azpisarrerak dituzte. Grisez dauden sarrerak ezin dira ez onartu ez ezetsi, eta ez datoz iragazki-irizpideekin bat. Berdez dauden sarrerak iragazkiarekin bat datoz, baina ezin dira onartu edo ezetsi.\nTitle is: Aldaketak onartzea edo ezestea


Bertsolaritza - Ensayos universitarios - 441 Palabras\nPáginas: 2 (441 palabras) Publicado: 18 de octubre de 2010\nAHOZKO LITERATURA: BERTSOLARITZA\nAhozko literaturaren barnean, bertsolaritza izan da gaur egungo gizartera ondoen egokitu den kultur tradizioa. Beste herrialde batzuetan, kultura modernoakaurrera egin duen heinean, indarra galtzen joan da.\nUkaezina da egun bertsolaritzak gure artean duen indarra. Horren adibide garbiak dira etengabe egiten diren lehiaketak, geroz era indargehiago duten bertso eskolak, herriko festetako saioak, irrati era telebista bidezko hedapena..\nBertsolaritzaren ezaugarririk bereziena bat-batekotasuna da. Bertsolariak segundo gutxitan pentsatubehar du bertsoa era bota. Ezaugarri horrexek bereizten du batez ere, beste ahozko jeneroetatik.\nBertsolaritzaren fenomenoa oso antzinakoa izanik ere, XIX. mendetik aurreraizan duen bilakaera dugu ezagunena. Hona hemen J. M. Lekuonak egiten duen bereizketa:\nρ Erromantizismo aurrea (1800-1839)\nGiro nekazaria da nagusi era garaiko bertsolari ezagunenak eskolatugabeak ziren. Fernando Amezketarra da bereziki aipatu beharrekoa.\nρ\tErromantizismoa (1839-1876)\nBi gerrate karlisten arteko garaia da. Lekuonak urrezko aroa deitzen dio. Nekazari giroanagusi izanik ere, giro berria nabaritzen hasten da... (gaietan, esate- rako: maitasuna, kalea/baserria, eguneroko gai arruntak, bakea/gerra, Euskal Herria.. .). Bertsolari eskolatuagoak ugaldu ziren.Izen sonatu asko dira garai hartakoak: Bilintx, Xenpelar, Iparragirre, Etxahun.\nρ\tPizkunde aurrea (1876-1935)\nAzken gerra karlistarekin batera azken foruak galdu zirenetik, 1936-1939ko GerraZibila hasi arteko urteak. Bertsolari eskolatuak era eskolatu gabeak aurki ditzakegu garai honetan. Lehenengoen artean, P. M. Otaño era K. Enbeita azpimarra daitezke. Eskolatu gabekoen arrean, berriz,Txirrita era Pello Errota.\nρ\tPizkunde garaia (1935-1968)\n1935. urtean ospatu zen "Bertsolari eguna" izan daiteke aro berri honen hasiera. Bertsolaritza Euskal Herriko aldaketa sozialei...


Barnetasuna eta erlijioa | Aldapeta María Ikastetxea\nBarnetasuna eta espiritualitatea funtsezko osagaiak dira pertsonaren garapen prozesuan. Esperientzia kristauaren argitan, dimentsio hori hezi eta garatu nahi dugu gure ikasle bakoitzarengan.\nMende honetako gizon-emakumeak hezten ditugu, euren izate pertsonala Nazareteko Jesusenganantz zabalik bizi dezaten.\nFedean eta barnetasunean hezteko proposamen orokorrez gain, borondatezko fede ibilbideak proposatzen ditugu interesa duten ikasle, hezitzaile eta familientzat.\nBARNETASUNERAKO ESPAZIOAK ETA UNEAK\nBarnetasunaren hezkuntza da gure ikasle guztien helburuetako bat.\nOtoiztegi bereziak ditugu haur hezkuntzarako, lehen hezkuntzarako, eta gazte eta helduentzako. Era berean, Maria Jesusen amari eskainitako kapera handi bat dugu, hezkuntza komunitatearen ospakizunen kokalekua dena.\nGure eraikineko gela bakoitzak Bibliako pasarte baten irudia dauka. Irudi horien bidez ikasleen egunerokoan txertatzen dugu fedea.\nFede taldeen bilerak eta mezak egiteko Eliza daukagu, Jainkoarekin dugun harremana jorratzeko espazioa.\nGizaki orori dagokion dimentsio espirituala lantzen dugu, ikasleari bere hazkuntza pertsonal eta integralean lagunduz.\nDimentsio espirituala hazkuntza integralaren bidean.\nBigarren Hezkuntzako 4. mailako 100 ikasletik gora, Pastoral taldearekin batera, egun eta erdiko Gogo Jardunak egiten aritu dira Gurutzearen Alabek Irunen duten Egi-Luze etxean.\nBidea luze suertatu zaigu, baina, bizitza taldearekin partekatzen dugun neurrian, alaituz doakigu bihotza. Egunero bi erromesek kontatzen digute haien historia: “zure historia entzun nahi dut”, besteekin hazten lagunduko dit eta.


Koldo Mitxelena “MOTIVO ESPAÑOL” [Alcalá de Henares espetxea -Madril-, 1947] : ataramiñe\nKoldo Mitxelena “MOTIVO ESPAÑOL” [Alcalá de Henares espetxea -Madril-, 1947]\n2018, 5 urtarrila\n→ armiarma.eus: [Literatur emailuak] Koldo Mitxelenaren ipuin kartzelakoa\nAgirre lehendakariaren zerbitzu sekretuetakoa izan zen Koldo Mitxelena, Joseba Rezolaren agindupean, kide zituela Sabin Barrena, Pello Mari Irujo, Ander Arzelus “Luzear”, Bernabe Orbegozo “Otarbe”. Madrilen lan egiten zuen Mitxelenak, kontulari Jose Urangaren Maderas Decorativas enpresan, eta bitartean Clasicas ikasten zuen unibertsitatean; baina atxilotu egin zuten 1946ko apirilaren 10ean, eta preso eduki zuten 1948ko urtarrilaren 30a arte. Alcala de Henaresko kartzelan ipuin bat idatzi zuen 1947an, Motivo español izenburua ipini ziona; 1977ra arte gordeta eduki zuen, eta Elizalde sinadurarekin orain 40 urte argitaratu zuen Egan aldizkarian. Preso egondako bat du narratzailea, oso gaixorik zegoen beste preso batez gogoratzen dena.\n→ armiarma.eus: MOTIVO ESPAÑOL Koldo Mitxelena\nKontaketa hau, dena den, Alcalá de Henaresen idatzi nuen lehen aldiz, 1947an, ni ere juizioaren begira, beste asko bezala, nengoen bitartean. Bizkunde aroko Unibertsitate sonatutik ez urruti, bi presondegi ziren han orduan. Bitarteko paretak baizik bereizten ez bazituen ere, biziki ezberdinak ziren, elkarrekin harremanik ez zuten monada bakoitzak. Lantegi gisakoa zen bata, aspaldi ez duela, eta zenbait preso barrenean giltzatuak gelditu zirela, erre zena. Hor aipatzen dena bestea da, inoiz galera izana, hots, emakumeen presondegia eta gero, zenbait urtez, Eimar koronelaren erreinu beltza, gartzela hustu eta gartzelakook erabat Ocañara eraman gintuzten arte.\nLerro hauek zenbait ukitu pairatu behar izan dute. Argitaratzekotan nintzen beti, Espainiarik aipatu gabe edo, eta beti gerorako uzten nuen, azken orrazketa eman gabe. Izan ditzakeen aldaketak, nolanahi ere, hizkerari bakarrik dagozkio, zegoen zegoenean gelditzen delarik gainerakoa. Alde horretarik ere, ez dut gehiegi aldatu. Zahar kutsu horri, nik uste, errazki antzemango diote gure idazle gazte beldurgabeek.\nAitzakia bila banenbil, esango nuke, gezurretan hasi gabe, ez dudala euskaraz honetaz kanpora deus kontatu, zerbait idatzi badut ere, eta erdaraz deus gutxi. Barkakizun izan bekit, beraz, behar nuen bidea hartu ez badut.\nHemen agertzen diren dramatis personae bakanez hitz bi esan nahi nituzke. Hizlaria eta idazlea ez dira berbera, hark nora ezean honen kutsua hartu badu ere. Mintzatzen dena ez da, euskalduna ez ezik, ezta euskotarra ere. Dakidanez, Madrilen bizi zen, bestetan jaioa —Gaztelako herri larri xamarren batean— izanik ere. Bestea, eria, ez da asmatua inondik ere. Eta honek, Madrilen bizi bazen ere, bazuen loturaren bat Euskal Herriarekin, hemen inoiz bizi izan zelako bederen eta, oker ez banago, hemengo batekin ezkondua zegoelako. Zorigaiztoz, eta negargarria ere bada, ez naiz bere izenaz oroitzen.\nAberats gara historialaritzan (magnum prouentum historicorum saeculum hoc attulit, esan dezakegu, Plinio Gaztearen hitzak pixka bat aldaturik), beltzak eta zuriak, zeruak eta lurrak ditugula arteko, eta ez nuke inor mindu nahi aski eta gehiegi dakizkien gauzak esplikatzen hasten banatzaio. Badakizue, beraz, zer zen “Unión Nacional” eta zeren bila zebilen; badakizue ere nor zen Monzon (Jesus) nafarra eta iruinsemea eta zenbatetaraino izan zen elkarte horren sortzaile eta eragile, eta zenbatetaraino ez zen izan. Orduko zenbait izen, Simón Sánchez Monterorena, esate baterako, hagitz ezagunak baitira egungo egunean. Beste zenbait, berriz (hala nola Ocañan afusilatu zuten Zoroarena), ez hainbeste. Inoiz pentsa daiteke damnatio memoriae baten zigorpean gelditu direla hau, hori eta bestea.\nLerro hauek guztien, hilen eta bizien, goretsien eta gaitzetsien, oroitzapenetan doaz argitara. Borrokalekua elkarren aldamenean izan genuenok, hango nahiz hemengook, ez gara elkarren adiskide agertu beti. Adiskide ez, beharbada, baina bai, nahi eta ez, elkarren lagun, ahaide eta are senide. Senide haserre eta sumindu, nahi baduzue.\nIdazleak gorrotozko uzta joriaz orduan pentsatzen zuena ez zegoen agian orain axaletik begiraturik dirudien bezain oker. Lekuari dagokionez egin zuen kolpe huts. Hark inorengan ikusten zuen sua etxean biztu zaio, orduko amesgilea bera ere irentsiko lukeen neurrian. Barka bekio, arren, idazlea baitzen bere kaxkarrean eta ez profeta. Nola asma zezakeen sekula tirorik entzun ez duten olerkaririk bakezaleenak ere gudari bipil bihurturik aurkitu behar zituela gurean?\nEgunaren hurren eguna berriz ere. Eta badirudi, halaz guztiz, arestian ohera naizela. Denboraren lasterra!\nEgunerokoari ekin beharko orain. Errejimeneko bulegoan nago eta ez dut lanari buruz kexakizunik: ez da ez neketsua ez aspergarriegia. Gaur, nola sarrera nahiz irteera berririk ez omen dugun, ez dut agertzeko presarik ere. Ez da egiteko astunik izango. Gero, beti bezala, hor etorriko zaigu gure don Pedro. Bizkor horietakoa ez da, beharbada, baina bai aski prestua. Hori, eta ez da hutsaren hurrena, ez dago ukatzerik. Ezta gaztetango beroaldiak, neronen gisan, epelduxe dituenarentzat ere.\nBenetako adiskidetasunik ez da, egia esan, gure artean. Nekez izango ere, gainera, daramatzagun uniformeek, grisa bata eta berdexka bestea, bereizten gaituzteino. Kalean bageunde, oraindik, ez dakit. Nolanahi ere, nere gauzen berri jakin nahi izaten du, lehia gogaikarririk gabe. Horren truk, eta hona non dagoen ajea, bereak ematen dizkit aditzera. Kezkatzen duten buruhausteak kontatzeaz gainera, burubide bila ere jo du neregana behin baino gehiagotan.\nUrrikarri dudanik ez nuke esango. Gehiegixko ere balitzateke horrelakorik niri, neure buruarenganako gupida azkenik hastandu dudan honi, eskatzea. Daitekeena da, ordea, nik esanak horrexegatik beragatik probetxuzkoago izatea, inoiz edo behin bederen.\nBarregarri ere bada, harrigarri ez ezik, hura ibiltzea nere ondotik bere ezbehar eta larrialdietan. Arrazoizko da, haatik, ongi begiratuz gero. Burua urdinduxe duenean lau seme-alaba eta emazte erixka baten jabe gertatzen den gizon helduarentzat bizia ez da maiz aski ihespiderik gabeko zoko galdua baizik. Nik, berriz, ez dut kezkarik. Zorioneko ere banaizela —gizakumeari dagokion neurri murritzean, jakina— esango nuke, antzinatik datorren goganbehar beltz hura somatzen ez banu neure baitan: horrelako hitz harroak direla medio norbaiten, ez dakit noren, ezinikusia neureganatzeko ikara, alegia.\nEz da beti horrela gertatu, ezta alderatzeko ere. DGS-eko kalabozoetan, poliziaren kontrako borrokak artegatzen ninduen batik bat, eramanaren poderioz eta maltzurkeria bitarteko, beti zapaldua neunkatelarik, ari nuen borrokak. Galdaketaz galdaketa nerabiltenean, eta are gehiago gelazuloan ahazturik bezala nengoen bitarte luzeetan, neureari eusten nion, ernai eta gogor. Hormak eta errajak gorabehera, besteri lotua nengoen, kaleko lagunei, eta odol nahiz amoriozkoak ez bezalako lokarriz lotua, gainera. Gau batez, azkeneko saioa bukaturik, alai nenkarten neure zulora, gailen ikusten bainuen neure burua aitortuak izenpetu ondoan. Garaipen honek, jakina, ez zuen inolazko zer ikusirik espero nezakeen etorkizunarekin, ez bainintzen artean etorkizun horretaz arduratu. Preso hartu nindutenetako bat nuen aldamenean: gazte, ile-horixka, itxurazkoa, gorbata urdina zeraman, ongi gogoan dut, gorriz barratua, ezarian begiak lotzen zizkidana. Hizketan zetorkidan, irrimurritza ezpainetan, kontent hura ere bukatu genuelako. Ez zen, noski, lagun arteko berriketarik, niganako agertzen zuen halako urriki hotza baizik. Eta berriz giltzapean uzteko puntuan, honelako zerbait esan zidan:\n— Beno, beste bat arte. Ez zekiat ze arraiogatik sartzen zareten horrelako istiluetan. Ea jasoko duan urte mordoxka hori ez den gehiegizkoa gertatzen. A, lehengoa ahaztu zaidak, jakina, eta haren kondizionala…\nEta hitz biluzi hauek gelditu zitzaizkidan, egun haietako irain eta zakarkeria guztien ondoren, gogoan josiak. Loak alde egin zuen. Hitzok belarrietan nituen behin eta berriro, gau eta egun, gupida aire harexekin berarekin. Eta haien oihartzunak ikuskari bat, ustez atzendua, zekarkidan gogora, begien aurrean balego bezain argi. Bost urteren buruan, izan ere, izan zuen asti begi-muinetan ongi itsatsirik geratzeko. Aldatu arren, beti bateko irudia: patio zabala, lau aldeetarik adreilu gorrizko etxez inguratua. Kolore miragarriz janzten du eguzki berriak, distira haserrea dario eguerdian eta bake osinean murgiltzen da ilunabarreko ordu arrean. Bakartasun-ugartea, pareta altuz hesia, jendetza izengabearen kolkoan. Isiltasunezko ur geldi hartan denbora badoa eta, halaz guztiz, egonean dago. Urtaroak ez dabiltza, ibili, elkarren segidan: betiko leloa dute berritzen, aspertu gabe, negua neguaren pare, uda udaren…\nBi urte eta joan dira geroztik. Baldin aipatu dudan sosegu horretaz hasiera-hasieratik jabetu nintzela banio, gezurra nioke. Hasi berri hartan, baita geroago ere, neure erorikoaren ingurumari guztiak aztertzen nituen etengabe. Ezinbestean niharduen horrela, ezin bentzutuzko indar baten morroi, gogoetaren gogoetaz gertatua desgerrarazteko modurik balego bezala. Egin dezagun kontu egun hartan, bezperan nahiz hamabost egun lehenago agitu zen zerbait apur bat —pittin-pittin bat— aldatzen dugula. Eta hona non, aldaketa huts hori dela bide, beste gertakari andana sortzen den, bata besteari lotura estuz lotua… eta, halere, preso hartzen ez nautelarik. Eta bestelakatze hori, nola edo hala, hogei, ehun, mila bider lortu nuen. Joko horrek, gauez batik bat, etsai gaiztoa bailitzan menderatzen ninduen eta ez zen eskapatzerik.\nGero, urteen joana dago beti gogoan nahiz gogapean. Bai, badakit esana dudala, behin baino gehiagotan, denbora ez dela mugitzen leku hauetan, eta ez diot neronen esanari ukorik egingo. Ez du oinik higitzen, baina oinatza uzten du ondotik. Guztia erretzen eta suntsitzen duen erregaia da: ilea, hortz-haginak, azala… Eta hori guztiori, sentikoitasun zorrotzago baten bitartez, nabari duzu zerorrek, den ttikiena dela. Erretzen ari den kandela zara, erretzen ari zarela dakizuna. Garrak ez dizu minik ematen, baina, zeure burua deuseztatzen ari dela dakizularik, sudurretan duzu beti urtzen ari den argizagiaren kiratsa.\nGero, poliki-poliki, bakeak egin nituen neure buruarekin. Berez nagusitu zitzaidan aldarte hori, ez saiatu nintzelako, segur aski, eginahalak egin arren baizik. Arian-arian ulertu nuen, argi baino argiago, ez nuela nik nengoen egoeraren kulparik: ez nik, ez don Pedrok, ez beste edozein goardiakok, ezta azkenik juzgatu ninduten militarrek ere. Ez zegoen inoren bizkar egotz zitekeen erantzukizunik. Are gehiago, eta hau da gehien zihoakidana, behar bezalakoa zen nere egoera. Ez zen, zeru garbitik behera amiltzen den oinaztarriaren pare, ustekabean jo ninduen erauntsi miresgarria. Ez. Neronen zoria zen, neure herriarena, neure belaunaldiarena. Saihestu nuen, bada, anartean suminez bezainbat saminez oinazetzen ninduen neure buruarenganako gupida. Bestelakoa zen, egia, zenbait kidekoren zoria eta, hagitz bestelakoa izateaz gainera, baita hobea ere, itxuraz behintzat. Besterena zen, ordea, ez neurea eta azkenik heldu nintzen, egiaz ari naiz, hori bekaitzik gabe aitortzera.\nAldi joana isila dut eta ez nau ustekabean asaldatzen. Haurtzaro eta gaztarokoa suntsitu zen: beste mundu batekoa da eta ez dut aspaldian mundu horrekin lot nazakeen elkarbiderik. Bestea, arestikoa, hain izan zen laburra… Urtebete iraun zuen, doi-doi. Orain gogora dezaket larritu gabe, baina ez naiz hartaz gehiegi arduratzen. Gibelaldean, urruti, dagoen oihala da, erdi argi erdi ilun, eta lehenak zauri ez nazan, kristala dut bitarteko.\nLanean ari nintzen, gau eta egun. Hala behar ere, gogorra baitzen bizitza, batez ere urte hilen pisua arrastaka generamanentzat. Berandu agertu nintzen, gainera, leku hutsik gelditzen ez zen mundura. Lehian atertu gabe, berriz eta berriz. Eta han nonbait, zoko ezkutuan, ehiztarien ihesi dabilen piztiaren sena, zelatan dauzkan arriskuen begira.\nOrduan ezagutu nuen. Ez naiz ongi oroitzen noiz eta nola egin genuen topo lehenbizikoz. Bestela bezala gertatu zen, ez bainion nik antzeman berekin zekarren ezkutua. Hurbiltzen gindoazkion elkarri konturatu gabe eta bat-batean eguna zabaldu zen ene baitan, eta aspaldidanik ametsetan ere ahazturik neukan soinuaren lehen hotsak entzun nituen berriro.\nUdaberri hatsarrean, gogoan daukat, elkarrekin gindoazen igande goiz batez, aldirietan barrena. Lanbroak, eguzkiak artean uxatu ez zuen lanbroak, bere ganduz estaltzen zituen bazterrak. Haren besoan nuen eskua eta ukitze arin horretan bizi nintzen ni oso-osorik. Hotzak zurbildua zuen aurpegia. Noizean behin, haize mehearen hotzikarak inarrosten zuen eta, batak besteari begiratzen genionean, den-dena —hura, ni, inguru lanbrotuak— gatzaturik gelditzen zen, sosegu betezko geldiune soil batetik dilindan.\nNeure burua berriz ere presondegian ikusi nuenean, haren irudiari lotu nahi nintzaion eriosuar. Haren beroak inguratzen ninduen ametsetan eta eguargiz. Elkarri idazten genion. Gero, ez dakit ongi zer gertatu zen. Bitarteko genituen kartek eskaintzen ziguten gaia idorregia zen, agian, eta alferrik egiten genituen leherrenek asperturik eta gogaiturik utzi gintuzten azkenean. Dena den, gero eta bakanago agertzen ziren eskutitzak; azkenik, mututu ziren. Ez diot sekula txartzat hartu. Horrelaxe garabiltza bizitzak. Hura urrundu zuen eta azken batean nerau naiz, segur asko, urrutien saihestu nauena.\nNeurean naiz berriro. Beharrik (hola aitortu behar orain), ez nintzen luzaroan libre egon, gero mira egiteko adina ez, bederen. Aspaldiko bazterrak ezagutzen ditut eta haien neurriei egokitzen saiatzen naiz, debeku larririk gabe. Kondenatu berri hartan, mingarri zitzaidan penatuen uniformea jantzi beharra. Orain ikusten dut zein oker nengoen. Hori zen, izan ere, niri zegokidan janzkera, beste edozein jantzi-erantzikoa bailitzateke neretzat. Grisa da kolorez, apala, eta soinean dudanean naiz naizena: itzal-herriko itzal ilauna.\nEzinbizirik ez dudala esana dago. Edozein aldetarik begiratuta, pasamodu moldatzen naiz. Gainean dudan zigorra, zortzi urte, ez da gehiegizkoa. Horretaz gainera, bai, bestea dago, gerratekoa. Lintzura lintzuraren hurren, eta zenbatenaz ere lehiatzen zaren oinak lehorrean landatu beharrez, hainbatenaz murgiltzenago zara lokazpean. Zorionez, ordea, hemen pasa beharko dudan epea luzeegia da, onenean ere, hainbeste lagun atzipetu dituen kontaketa likits horretan neure burua iraultzeko, falta diren egun, aste eta hilabeteen kontaketa, gehigarriak eta ken-beharrak barne. Eguneroko kontaketa aspergarriaz ari naiz, azken ekoizpena aldez aurretik dakiguna izango ez delako irudipen zoroz behin eta berriro hasten dugunaz.\nBizitzeko adina badu gorputzak. Badut anaia, anaiak laguntzen dit eta laguntza hori, hemengo lanbideak ematen didanaz gain, aski eta sobera dut. Haren laguntza ez da beste mundukoa, egia, baina nola eska gehiagorik? Gehiegi ere egiten duela iruditzen zait, zenbaitetan.\nHaren bisitek, lehenbiziko hartan, nahigabetzen ninduten. Ezin konpreni hark, etxea oinarri sendoen gainean eraiki uste zuen guraso hark, nere jokabidea: erokeria, bere iritzi zentzudunen arabera. Ni, berriz, zaurietan zirika somatzen nueneko, hitza ezpainetarik jaulki baino lehen sumintzen nintzaion. Izan ere, neuri zegokidan, ez besteri, neure bizkar eroria nuen zorigaiztoaren erantzun-beharra eta, hori zela bide, maiz azkendu genituen geure ikustaldiak haserre bizitan. Orain, besterik da. Ez dut uste ene jokaera ulertu duenik, baina badirudi behintzat nitaz eta neure zoriaz etsi duela. Nik, aldiz, bere buruagan eta zimendutzat hartu duen lurrean hain dut aurkitzen fidatua, non inoiz edo behin beldur bainaiz ez ote dion lur horrek huts emango egun edo bihar, haurtxo bat bezain ahul eta zurtz gelditzen delarik. Ez dakit, gainera, beldur naizen ala gogo dudan.\nOrain ez dut deusetan larregi sinesten. Denbora batean, ordea… Orduan neure buruarenganako adina neure oinaze-lagunenganako sentitzen nuen urrikiak zapaldua nendukan. Zuri eta beltz ikusten nuen zuzentasun eta bidegabekeria hitzen erabateko balioa. Munduak ezin zezakeen eraman eta ontzat har hemen barrena ikusten genuenik eta, goiz edo berandu, saiatu beharko zuen makurrak zuzentzen, zauri gaizkoatuak gorputz osoa ustel ez zezan. Ez jakin nik artean gorrotoa eta indarkeria munduaren errai-erraietan kokatuak ditugula. Ene xinplekerian, borroka, nolabait esan, on eta gaizkiaren artekoa zelakoan nengoen. Geroago ikasi dut gizonen hitz sutsuek, gora-goraka garraren irudiko dabiltzanek, ez dutela zer ikusi askorik gertakizunekin. Doinu ederra darie, baina ez dator bat gauzen marmar traketsarekin.\nKaleko lagunak joan zaizkit gogotik. Halako batean, hemen topatu dut bat edo beste, gure artean. Aldatu egin gara, ordea, bai haiek eta bai ni. Etena da antzinako lokarria eta oroitzapena bera ere ezabatuz doa.\nEz dut adiskiderik. Ezta premiarik ere, neure buruarekin ongi konpontzen naiz eta. Patioratzen naizenean, gogoz egoten naiz lur-koloreko nekazari talde bati edo besteri begira. Ez dakite beharbada zer-nolatan jo duten hona, baina ez dute haatik ez auhenik ez arrenkurarik isurtzen. Ez diete, gainera, kasu gehiegirik egiten esplikatu nahiz etengabe ari zaizkienei.\nAdiskide bat izan dut, egia esan; ez, haatik, bila ibili nintzelako. Herritarra nuen, eritegian zeukaten gizon heldua. Halako handitsu gisakoak sortzen zitzaizkion iztarte-galtzarbeetan, hemen desagertu ahala han agertzen zitzaizkionak. Hauek ziren, behinik behin, gogoan ditudan gaitzaren ezaugarriak. Gaitza zein izan zitekeen ez dakit nik, ez zekien berak eta ikusi zuten medikuek ere ez bide zuten ezagutzen. Guztiok genekiena, eta berak ere bai apika, axalean besterik sinetsi nahi bazuen ere, hauxe zen: ez zuela sendabiderik. Ez dakit zerk neuregana zuen hain bortizki. Aldi joanak, noski: ezinarekin borroka berriz, bederik behin, ikusi behar zuen aldiak. Nigan jaioterria somatzen zuen nonbait, igande arratsaldeetako bake eguzkitsuan emazte-alabekin egiten zituen ibilaldiak, plazan gazte jendea dantzan ari zen bitartean. Erregaliaz betetzen ninduen eta emazteak, Jainkoak daki nola, sortzen zizkion huskeriak niri harrarazi beharrean zebilen beti. Eta kontu gero, nik inoiz neure aldetik zerbait eskaini nahi banion! Aldamenean behar ninduen, eritegia zabalik zegoeino. Lozorroan aurkitzen nuen zenbait aldiz, sukarraren mende; ernai, berriz, beste zenbaitetan, hobeki zegoelako pozez. Honelakoetan, patxada ederrean mintzatzen zitzaidan familiaz, denda-mutil gisa pasa zituen urte luzeez, gero, lanaren poderioz, denda-jabe bihurtu arte.\nNoizean behin, bere hondamendia eta etxekoen eramankizunak gogora zetozkionean, haserre kiskalgarriak hartzen zuen bat-batean. Izan ere, bazuen haserrabiderik, gauzak harako zenbaiten ahotan oraindik “normaltasun” deritzan haren neurriz neurtzen badira, behinik behin. “Unión Nacional” zela eta, juez-agiriak zioenez, diru pixkaren bat eman zuela, zenbait paper irakurri eta zabaldu, eta kito: hamabi urte eta eguna lepora zizkioten. Bera, ordea, nahiz holakorik franko gertatu bazterretan, etsi-etsia zegoen berari egin zioten bidegabekeriak mundu osoaren izaera eta egoera nolaerebait bere onetarik atera zuela eta destokitze horrek ekarri beharko zuela, nahi eta ez eta luzarora gabe, zegokien eraso ikaragarria bere borreroen gainera. Nik, jakina, ezin nezakeen horrelakorik sinets. Pertsona gehiegi ikusi baititut heriotzara zeramatzatenean, egungo egunean nik eta bestek ahazturik dauzkagunak, eta haien hitzak entzun, esperantza horrek, zuzen-egarri horrek berberak sutan zeuzkanak. Ez nion, ordea, ezer esaten. Irudipen hori zuen, segur aski, gorputz ustelduxeari osorik eusten zion lokarri bakarra.\nAhulago zegoenetan, kartak idaztarazten zizkidan, eta ez zen atsegin izaten ahotik zerion nahaste urrikalgarri hura entzutea. Emazte-alabak, berak urrea bezala bizitzea nahi, merezi zuten gisan, eta mixerian ikusteak kupitzen zuen. Neskametzan zebilen emaztea, alaba berriz haurtzain edo zeukan nonbait eta ezin eraman zezakeen haiek horrela ikustea, premiazkoenari ere uko eginez, berari hain janari garestiak bidal ziezazkioten. Eta halako batean, besterik gabe, sumintzen zitzaien eskatua zeukan hau edo hori pardelean etorri ez zelako. Eta hori noiz gertatuko eta orain gertatzen, hain zuzen, medikuak hitzeman zionean ez zeukala gaitzik egonak eta ongi janak sendatuko ez zionik. Nahigabe oihuaz bukatzeko: “Ez dakizu, ezin jakin dezakezu, kuttun horrek, zenbatetaraino mintzen nauten nere erruz, nere erruz bakar-bakarrik, ikusi behar dituzunak. Inoiz edo behin, behinik behin, paga albanitza nik nolazpait ere ni naizela medio sofritu dituzuen nekeak!”. Horixe zeukan gogoan josia, eta behin eta berriro, aterraldirik gabe, agertzen zen lelo hori jasotzen zuen, haren ahotik jaulki ahala, nere luma hotzegiak, ikararik gabe.\nEmaztearenak ere erakusten zizkidan. Ez zuen letra batere itsusia, astiro eta nekez idazten duen pertsona batena izan arren: “Nola pentsa dezakezu, Antonio bihotzekoa, zutaz ahaztu naizenik? Joan den astean ez nuen eskatzen zenidana bidaltzeko modurik izan. Ez berandets, ezinbestekoa izan baita atzerapena: hurrengo aldian hartuko duzu. Diozun botika hori ere sortuko dizut, luzatu gabe. Eta, batez ere, zaude trankil, larritzeak beste edozerk baino kalte gehiago egiten dizu eta. Ez duzu gutaz arduratu beharrik. Ongi konpontzen gara”. Eta azken aldera nexkaren eskutikako lerro pare bat, zuzen baino okerrago amaren esanera eginak. Iluntze oro, han uzten nuen eritegiko ohean, karta eta oroitzapen. Iratxoak ere, gau isilean lapur antzera barrentzen diren aurpegi nahigabetuak, ez zebilzkion urruti.\nKemenak ahitzen ari zitzaizkion, nolanahi ere, eta ezin gorde bere buruari gaitza gaizkitzen zihoakionik. Halaz guztiz, medikuen zabarkeriak eta sendagairik ezak zuen errua, ez bestek. Ai, behar bezala zainduko balute!… Eginahalak eginak ziren eri-presondegi batera eraman zezaten, baina horretarako behar zen agindua, hila joan eta hila etorri, ez zen oraindik ageri. Horrek erretzen zuen gizona, ikusten baitzuen, ikusi, egunak igaro ahala, esperantza ere urritzen zihoala.\nAgindua etorri zen azkenik eta eramaileak ere bai, aginduarekin batera. Berri honek, ordea, hainbeste hilabetez gogoan eta ahoan itsatsia zeukan berriak, poztu beharrean, beztiduraren irudiko isiltasun beltz batez estali zuen. Igarri zion, nonbait, tokialdatze hori ez zela itxaropidearen hasiera, azkena baizik. Mutu eta uzkur, arretaz bildu zituen bere puskak, eta ez zion inori laguntzen utzi. Nere besoaren arrimuan ibili zen azkeneraino. Aldendu beharra ailegatu zenean, estu eta larri lotu zitzaidan besarka, niri eta bizitzari batean agur egiten bailigukeen. Kezkatan nengoen ez ote zitzaidan erantzunaren motelaz ohartuko, baina ez zen konturatu, gainezka zeraman oinazean igeri baitzebilen.\nEgun gutxi barru jaso nuen agindu zidan eskutitza. Bizpahiru karta joan eta etorri ziren, presondegitik presondegira ibili ohi diren kontrabandokoak, hutsaren hurrengo huskeriak itzulingururik nahasienen bidez adierazten dituzten horietakoak, alegia. Gero, hilabete batzuen buruan, hilberria etorri zitzaidan, soil-soilik. Ez ninduen ustekabeko saminez jo. Ez zen ordurako errainu hits bat besterik. Ondotik pasatzen zaizkigu horrelakoak, hurbilxeago nahiz urrutixeago, biziak edo eraginik, eta ezerezean murgiltzen dira gero, gartzelaren lau paretak inguratzen dituen ezerezean, harria itsas hondargabean hondora doan moduan.\nBada beti hemen juizio-zain dagoen jende berririk. Iturria ez da agortzen, eta hala behar ere. Eskarmenturik gabeak dira batzuk, ezina egin nahian penagarrizko estiran luzaro urratzen direnak, hemen bizi behar baitute gorputzez gogoa kanpokoei lotua dagoen bitartean. Beste batzuek, berriz, ia Espainiako presondegi guztiak ezagunak dituzte. Maiz jotzen dute neregana bere arazoekin, dudan karguak bai baitu nahikoa zer ikusi hemengo bizimoduarekin. Hori dela bide jakin ohi dut besteren iritzi, asmo eta ametsen berri. Eta, nahiz hauek aski ergelak izan frankotan, zuzen ateratzea ere gertatzen da, eta ihes egiten didate orduan neure eremuetarik. Nolanahi ere, etsirik ez diot inori ematen. Ez nabil horien gezur-ametsen premian, baina ederki ikasia dut, neure bizkar, ikastaldi neketsu batek bakarrik eraman gaitzakeela geure buruaren jabe, ez irudipenen eskuko, izatera.\nGau batzuetan, ohi baino alaiago etzaten naiz. Halako ezinegon beroa nabari dut gogo barrunbean. Ongi ikasia naiz egiaz mantentzen eta izen kontsolagarriak zokoratuz izanari atxikitzen. Badakit, ordea, gorrotoa ez dela izen soila, gaur ezer baldin bada. Eta pozik nago, bai baitakit ongi baino hobeki, burukipean gogor eta biribil baneuka bezain ongi, ereindako hazi ugaria hazten eta mardultzen ari dela ni lo nagoeino. Eta amets bat egiten dut, berbera beti: garrak, zentzuz beterikako gar ederrak, dantza eta jauzi dabiltza gau-zerua gorrituz, eta haizeak sakabanatzen ditu lurraren gainean milioika txinparta bihurturik.\nHolaxe dihoakit bizia, soseguz, isilik. Badut, haatik, goganbehar bat, ezin menderatuzkoa. Badakit, somatzen dut, hor nonbait gelditzen zaidala zain-mutur minberaren bat. Haren pilpira sorra nabari dut aldizka. Eta beldur naiz beti edozein huskeriak —zuhaitz, bazter ezagun nahiz gorroto ditugun begi maiteen oroitzapenak— ez ote didan, egun edo bihar, agerian utziko, taupaka, ikaragarri…


Moto G4: analisia eta iritzia hilabeteko erabileraren ondoren | Androidea\nMoto G familiaren laugarren belaunaldia hemen da. Motorolak bere berriarekin harritu du Moto G4 eta Moto G4 Plus hainbat arrazoirengatik: pantaila handiagoa eta hatz marka sentsorea duen bertsio premium hori.\nArrazoi al du Lenovok aldaketa horiekin? Hilabeteko erabileraren ondoren osagarri bat ekartzen dizuet Moto G4ren bideo analisia Eta esan dezaket, atsekabetuko ez zaituen gama ertaina erosiz ziurtatu nahi baduzu, Motorola telefono berria dela aukerarik onena.\n1 Lenovo familiaren Moto berriak, Moto G4 eta Moto G4 pankarta gisa, goi-mailako merkatu ertainerako borrokatu nahi du\n2 Aurrekoen ildoari jarraitzen dion diseinua\n4 Marka betetzen duen pantaila\n5 Ezin hobeto optimizatutako bateria, karga azkarreko sistemarekin\n6 Moto UI, interfaze ezin hobea\n7.1 Moto G4-rekin ateratako argazkien adibideak\n8 Azken ondorioak\n10 Puntu onak\n11 Puntuak aurka\nLenovo familiaren Moto berriak, Moto G4 eta Moto G4 pankarta gisa, goi-mailako merkatu ertainerako borrokatu nahi du\nLehenengo Moto G-ak sektorean aurretik eta ondoren etorri zen, ezaugarri onak eta prezio benetan erakargarriak dituzten telefono inteligenteen gama berria asmatuz. Denboraren poderioz, gero eta fabrikatzaile gehiagok salto egin zuten merkatuan nagusi den gama ertain-altu berri hori sortuz, sakelako telefono osoen linea eskainiz. 300 euroko hesi psikologikoa gainditu gabe.\nBerria Moto G4-k berriro ere lehen aukera izan nahi du Android-eko telefono on bat bilatzen denean, diru-erlazioari dagokionez. Bere egiaztagiriek Motorola / Lenovo telefono berria berriro zuzentzen ari dela iradokitzen dute, nahiz eta argi ilun batzuk egon.\nAlde batetik, Moto G4 linearen pantailaren tamaina dugu, 5.5 hazbetera igo daiteke sailkatu phablet gisa. Egia da merkatuak gero eta pantaila handiagoetara zuzentzen duela, baina Lenovoren mugimendu honek gehienez 5 hazbeteko pantailak dituzten telefono erabiltzaile ugari eragiten ditu eta lehenago Moto G linearen aldeko apustua egin zutenak, orain beste fabrikatzaile batzuen irtenbideak bilatzen ditu. .\nPertsonalki ez zait axola Tamaina handituMoto G4 aukera erakargarriagoa bihurtzen dute 13-17 urteko haurrarentzako lehen telefonoa bilatzen ari bazara, pantaila handi bat nahiago baitu esku batekin erabil daitekeen terminal bat baino. Baina uraren erresistentziaren gaia benetan galdu dut.\nEta, aurreko ereduak Moto G-ri hautsari eta urari erresistentzia ematen zion IPX ziurtagiria bazuen ere, berria Moto G4k zipriztinak eta isurketak erresistenteak ditu. Badago jendea erabilgarriagoa edo gutxiago dela telefonoa arazorik gabe busti daitekeela, baina dagoeneko esan dizut aurreko modeloa izan duzunean eta ezaugarri hori duenean, ez duzula gustuko telefono berriak ez izatea hura.\nMoto G4-k mantentzen du diseinatu aurreko modeloen antzekoa, plastikoa protagonista argi gisa mantenduz eta oso ildo klasikoak eskainiz, itxura berria erakusteko orduan arriskatu gabe.\nArgi dago Lenovoren premisa handiena kostuak ahalik eta baxuen mantentzea dela, fabrikazio kostua igo ez dadin. Egia da Txinako beste fabrikatzaile batzuek akabera metalikoak dituzten terminalak eskaintzen hasten direla prezio tarte berean, Honor 5X adibide argia da, beraz, hau da niretzat Moto G4ren puntu ahulena.\nBadakit akaberak ez direla erabakigarriak erabiltzaile askorentzat, xehetasun hori axola ez dietenei ez zaie kasurik egingo Moto G4-k ez du aluminiozko gorputzik. Gainera, metalik ez duen arren, bere akaberak nahiko onak dira, batez ere Moto G4-ren atzeko estalkia, mikro puntuzko egitura duena, ukitu oso leuna eta atsegina duena.\nMetalezko itxura duen plastikozko marko leunduak neurri batean plastikozko telefonoaren sentipena uxatzen du. Gainera, gorputzak, oro har, eguneroko lasterketari ondo eusten dio. Hilabetez daramat erabiltzen inolako babes-kasurik gabe eta telefonoak ezin hobeto eutsi dio.\nEspero zen Corning Gorilla Glass babesarekin zuen pantailak noizbehinkako marradurak erresistituko zituela, baina harritu egin nintzen telefonoak eguneroko erabileraren ondoren ez zuela ziztadarik edo higadurarik ikustean.\nAurrealdeak marko handiak ditu, leku apur bat gehiago aurrezten saia zitezkeen. Xehetasun interesgarri bat dator aurreko bozgorailua Motorola diseinu taldeak Moto G4an mantendu duela. Edozein joko erreproduzitu ahal izatea maite dut hiru aldiz audio irteera entxufatu gabe.\nAtzealdea oso dotorea dirudi bai begietara, bai Motorola logotipoa kameraren azpian, bai ukipenari esker akabera mikropotatua komentatzen ari nintzela. Gainera, atzeko estalkiak, kentzeko modukoak, orbanekiko erresistentzia egiten duen babesak ditu. Hemen aurkituko ditugu micro SIM txartelaren bi zirrikituak microSD txartelaren zirrikitu gisa. Lastima, bateria ez da kentzen.\nSu aluminioa simulatzen duen markoak ere ukitu ona eskaintzen du. Eskuinaldean bolumena kontrolatzeko teklak eta terminalaren pizteko / itzaltzeko botoia kokatzen dira. Azken hau metalezkoa dela dirudi eta bolumen kontroletik bereizten duen zimurtasuna eskaintzen du.\nPertsonalki gustatu zitzaidan sentimendua sendotasuna Moto G4an. Terminalak ondo eraikita daude, oso arina izateaz gain, 155 gramo baino ez ditu pisatzen. Jakina, 153 x 76.6 x 9.8 mm-ko neurriekin dagoeneko esaten dizut ezin dela esku bakarrarekin erabili.\nPantaila hain handia izatearen abantaila handia da Moto G4 bila zabiltzan kontuan hartzeko aukera bihurtzen dela ekonomia phablet. Gehiago bere hardwarea kontuan hartzen badugu, bideoaren analisian ikusi ahal izango duzuen bezala, bideo-joko edo multimedia edukirik arazorik gabe gozatzeko aukera emango digu.\ndimentsiotan 153 x 76.6 x 9.8 mm\nScreen 5.5 hazbeteko IPS 1920 x 1080 pixeleko bereizmena eta 401 dpi Corning Gorilla Glass 3 babesarekin\nProcessor Qualcomm MSM8952 Snapdragon 617 zortzi nukleorekin (lau Cortex A-53 muina 1.5 GHz-tan eta lau Cortex A-53 muina 1.2 GHz-tan)\nBarne biltegiratzea 16 GB handitu daitezke MicroSD bidez 256 GB arte\nAtzeko kamera 13 megapixeleko sentsorea fokatze automatikoarekin / aurpegia detektatzeko / panorama / HDR / LED flash bikoitza / Geolokalizazioa / 1080p bideo grabaketa 30 fps-ra\nKamera frontala 5 MPX aurreko LED flasharekin eta HDR autoarekin\nkonektibitatea DualSIM Wi-Fi 802.11 a / b / g / n / banda bikoitza / Wi-Fi Direct / hotspot / Bluetooth 4.0 / A-GPS / GLONASS / BDS / 2G Bandak; GSM 850/900/1800/1900; 3G bandak (HSDPA 850/900/1900/2100 -) 4G bandak 1 (2100) 3 (1800) 5 (850) 7 (2600) 8 (900) 19 (800) 20 (800) 28 (700) 40 (2300 )\nBeste ezaugarri batzuk Splash Resistance / Quick Charge System\nprezioa 226.91 euro Amazonen\nEspero zen bezala, Moto G4-k ohar bat ematen du bere burua gisa eskainiz Eguneroko telefono disolbatzaileaa, bere ezaugarri teknikoei begirada bat eman ondoren itxaron beharreko zerbait. Motorola-k oso apustu handia egin du alderdi honetan, eta Qualcomm-en irtenbide kaudituenetako bat integratu du, Snapdragon 617 indartsua, bere funtzioa betetzen duen SoC bat, Adreno 405 GPU eta 2 GB RAM memoriarekin batera, edozein joko mugitzea ahalbidetzen duena. benetan modu arina eta funtzionalean.\nMoto G4 analisiaren bideoan ikusiko duzu indar grafiko handia eskatzen duten bideojoko desberdinak probatu ditudala eta arazorik gabe gozatu ahal izan dudala. Jolasten ari naizenean ez dut inolako geldialdirik edo atzerapenik izan. Y Terminalean berotze arrastorik ez.\nGamma ertaineko terminaletara orientatutako SoC horietatik lehen mailako prozesadore gehien bereizten dituen lerroa gero eta txikiagoa da Moto G4 hardware potentzia horren adibide argia da.\nEta harritu egin nau Moto G4an egindako errendimendu probek, eta horrek eskaini dizkit Nexus 6-ren emaitzen antzekoak. Kontuz, 250 eurora iristen ez den telefonoaz ari gara.\nMoto G4-k badu Radio FM Eta entzungailurik gabe erabil daiteke antena gisa, betiere estaldura handiko eremuan bagaude, maite nuen zerbait. Ez dut ulertzen nola dauden oraindik telefonoak merkatuan FM irratirik gabe.\nEz dut atal hau itxi nahi buruz hitz egin gabe aurreko bozgorailua Moto G4-k, soinu kalitate bikaina eskaintzen baitu multimedia edukia gozatzeko bere aparteko pantaila erabiltzera gonbidatuz.\nMarka betetzen duen pantaila\nMotorolak sekulako apustuak egiten ditu atal honetan, baliogarria eskainiz 5.5 hazbeteko pantaila bere sortako edozein lehiakideren aurretik argi urteekin dagoen kalitatearekin.\nZalantzarik gabe, fabrikatzaileak erabiltzailearen esperientzia perfektua izatea nahi zuen. Eta erabat zuzena da apustuaren alde IPS panela, 1.920 x 1.080 pixelera iristen dena eta 401 pixel hazbeteko. Moto G4-ren pantailaren kalitatea ikusgarria da, koloreen irudikapen bikaina eskaintzen du tonu oso naturalekin eta saturaziorik gabe.\nZuriak ezin hobeak dira eta horrek Moto G4 terminal bihurtzen du irakurtzeko bikaina neurri batean, pixelen dentsitate handiari esker. Kontuan izan behar da distira gutxienekoa ezarrita, ohean eroso irakurri ahal izango duzula pantailaren argiak kezkatu gabe. ikusteko angelu bikainak eta kontraste handia, Moto G4 pantailako distira-mailak kanpoko ikuspegi ezin hobea eskaintzen digu, egun argiz ere.\nZalantzarik gabe, 300 euro baino gutxiago balio duen telefonoan ikusi dudan pantailarik onena. Kalitatezko pantaila handia duen terminal baten bila bazabiltza, arrazoizko prezioan, eta ez bazaizu axola hatz-marka sentsorerik ez izatea. bermatu Moto G4 aukera onena dela. Gehiago zure kontuan hartzen baditugu sekulako autonomia.\nEzin hobeto optimizatutako bateria, karga azkarreko sistemarekin\nMotorolak oso nota altua lortzen du Moto G4 berriaren autonomiarekin. Haren 3.000 mAh bateria, ez da kentzeko modukoa, telefonoaren hardwarearen pisu osoa bermatzeko nahikoa errendimendu baino gehiago agintzen du, baina ez nuen hain errendimendu bikaina espero.\nTelefonoari erabilera normala ematea Bi eguneko erabilerara iritsi naiz arazorik gabe, harrituta utzi nauen zerbait Full HD bereizmena duen 5.5 hazbeteko pantaila ikusita. Sarean nabigatzea, sare sozialak erabiltzea, egunean ordubetez musika entzutea ... gauez telefonoa hegazkin moduan jarri eta aplikazioak ixtea benetako erabilera batez ari naiz, Moto G4-k beste egun oso bat jasan du, bigarren gaua% 10 -15era iritsita, telefonoa gehiago erabiltzen dugun egunak daudela kontatuta, gutxi gorabehera 42 orduko autonomia eman diezaiokegu, zerbait harrigarria ezaugarri hauek dituen telefonoarentzat.\nBaita ere Moto G4 bateragarria da Qualcomm karga azkarreko sistemekinLastima kaxan ohiko kargagailua dagoela. Nolanahi ere, sistema hau teknologia hau duen kargagailuarekin probatu ahal izan dut eta Moto G4 ordu bete baino gutxiagoan kargatu da.\nMoto UI, interfaze ezin hobea\nMoto G4 softwarearen atalean ezer gutxi dago esateko, Motorola-k interfaze benetan garbiaren aldeko apustua egiten jarraitzen duelako, beste fabrikatzaile batzuek ez bezala. Horrela aurkituko dugu Moto UI, Android 6.0 M-n oinarrituta eta horrek mantentzen du publikoak hain gustuko duen Android Pure esperientzia hori.\nInterfazea orokorrean google-ren berdina da Motorola-k batere traba egiten ez duen ukitu pertsonalizatua sartu duen arren. Erlojuaren widgetean ikus dezakegu adibidez, baina argi utzi nahi dut ez dela batere intrusiboa. Ideia bat egiteko, Google Play pakete osoa ere ez dago aurrez instalatuta normalean.\nNon aurkituko ditugu desberdintasun gehiago? urtean Giro giroa, Motorolaren jakinarazpen sistema bikaina, terminalak hartzerakoan denbora eta jakinarazpenak atzeko plano beltzean erakutsiko dizkiguna. Bestalde Motorolak oso keinu erabilgarri eta intuitibo ugari integratu ditu. Adibidez, Moto G4 pixka bat astintzen baduzu, kamera aktibatuko da. Bideoaren analisian ikusiko duzu zein erraza den telefonoan aukera horiek aprobetxatzea.\nAtal honetan Motorola batentzat 10. Erabiltzailearentzat ez dago zaborrak garbitzeko telefono bat baino hoberik eta Moto G4-k ezin hobeto egiten du hori.\nHemen terminal bateko atal garrantzitsuenetako bat sartzen dugu. Gero eta garrantzitsuagoa da telefono batek kamera ona izatea eta egia esan G4 da Harritu berriro harrapaketa bikainak eskainiz.\nMoto G4 kamera nagusiak sentsore bat du 13 megapixel f / 2.0 irekidura eta autofokatzearekin, tonu bikoitzeko LED flasharekin eta oso ondo funtzionatzen duen Auto HDR moduarekin batera, Full HD kalitatean grabatzeko gai izateaz gain.\nKanpoko giro argitsuetan Moto G4 kamerak kalitate handiko argazkiak ateratzen ditu, tonu eta kolore sorta oso naturala eskainiz. Harrigarria bada ere, HDR moduak, modu automatikoan aktibatuta, oso ondo funtzionatzen du gehiegizko kolore saturazioa sortu gabe. Ezin hobea argazkiak atera nahi dituzten erabiltzaileei zein ukitu aukerei buruz gehiegi kezkatu gabe.\nJakina, argazkilaritza ezagutzen baduzu gozatuko duzu eskuzko modua horrek parametro desberdinak aldatzea ahalbidetuko du, hala nola, esposizioa, distira, zuri oreka ... Arazoak nahi ez badituzu, ez kezkatu, kamera aplikazio intuitiboak kalitate bikaineko argazkiak azkar ateratzea ahalbidetuko dizu. Eskuaren keinu soil batekin ere kamera aktiba dezakezu, azkar harrapatzeko.\nMoto G4 mugitzen den gama kontuan hartuta, esan dezaket gama ertain-altu batean ikusitako kamera onenetako bat duela.\nMoto G4-rekin ateratako argazkien adibideak\nMotorolak asko harritu nau Moto G4arekin. Fabrikatzaileak bira berri bat eman du gama ertaineko terminal bat eskainiz - altua prezio paregabean. 229 euro 5.5 hazbeteko pantaila, errendimendu bikaina eta 2 eguneko autonomia duen telefonoarentzat? Aukera hobe gutxi aurkituko dituzu prezio horretan.\nErrendimendu bikaina duen pantaila\nHardwarea Nexus 6-ren parekoa\nMoto G4 kamerak argazki bikainak eskaintzen ditu\nEz du kargatze azkarreko sistemarekin bateragarria den kargagailurik\nPolikarbonatozko akaberak, gama bereko beste terminalek dagoeneko aluminioa erabiltzen dutenean\nArtikuluaren bide osoa: Androidea » Berri » Reviews » Moto G4, analisia eta iritzia hilabeteko erabileraren ondoren\n3 moto g4 probatu behar izan nituen eta denak berotuta baina itsusiak kamera soilik erabiliz eta bideoa grabatzen zuten edozein bereizmenetan ere iraun ez zuten bateria izugarriak irentsi zituzten berogailuaren arrastorik ez zutelako eta atzerapenik ez zutelako hori jasaten baduzu ezin du bere kameraz gozatu edo jolas astunak egin, bere prozesadoreak berotu egiten dituelako, zintzoa izan gezurra esaten dutelako, probatu edonork egingo lukeen moduan, erabilera ona emanez hamargarrenez bakarrik eta berotzea 10 minutu grabatu eta 5 inguru igaro ondoren edo 8 minutuko jokaldia\npio kalxina esan zuen\nMoto g4 plus bat erabiltzen ari naiz eta egia ez da berotzen ,,,,,,, ezta joko gaiekin askatzen ere ,,,,, ez dakit zein telefono mugikor probatuko dituzun baina iruditzen zait oker daude jeje\nondo doa, nirea da aztarna plusa, ram 2ko memoria sim bikoitzeko 32\nErantzun pio calchin-i\nBa al daki inork nola aktibatzen den jakinarazpen LEDa?\nNELSON GOMEZ esan zuen\nG2 MOTOAREKIN 4 HILABETE DITUT ETA BETETZEN BAINO GEHIAGO DUT, JOLAS AZALETAN FLUIDUA DA, KAMERA ONA BATERIA AZOKA TXIKIA BADA.\nErantzun NELSON GOMEZi\nMotorola Moto Z Play 3,5 mm-ko audio kable irteerarekin agertzen da\nEz, zure mugikorra ez dago gaizki, Pokemon Go-k aldi baterako funtzionatzeari utzi dio Ddos eraso bat dela eta


2014ko foru aurrekontuko 500.000 euro zertan inbertitu erabakitzeko azken bilera, Sanagustinen - Uztarria (Azpeitia)\n2013ko aza. 27a, 18:07\nEva Serna eta Gurutz Garmendia prozesuaren talde sustatzailean aritu dira. Ikusi haundiago | Argazki originala\nGipuzkoako Foru Aldundiak Partaidetzazko aurrekontuak abian jarri zituen joan den urrian. Proiektu pilotu gisa eta Urola Erdia eskualdean kokatuta, 2014rako foru aurrekontuetako 500.000 euro herritarren erabakiaren esku jarri zituen Aldundiak. Azpeitia, Azkoitia, Beizama, Errezil eta Zestoako herritarrek partaidetzazko herri batzarrak egin zituzten eta horietatik 124 proposameneko zerrenda osatu zen. Azaroaren 6an, Azkoitiko Elkargunean, eskualde batzarra egin zen, eta bertan 124 horietatik 30 hobetsi zituzten.\n30 proiektu horiek (zerrenda, hemen) Diputazioan aztergai izan dituzte harrezkero: foru eskumenekoak al diren aztertu dute, batetik, eta juridikoki, ekonomikoki eta bideragarritasunaren aldetik egingarriak al diren, bestetik. 30 horiez gain, herri bakoitzeko beste proposamen batzuk ere gorde dira, onartuko diren proiektuetan herri bakoitzerako bana egon dadin. Horrenbestez, bideragarriak izan daitezkeen proposamenen azken zerrenda izango da bihar, azaroak 28, Sanagustin kulturgunean egingo den azken batzar irekian herritarrei aukeran jarriko zaizkienak. Aipatutako bost udalerrietako herritarrak bertara deituta daude, euren iritzi eta botoekin datorren urteko foru aurrekontuaren 500.000 euro horien gainean azken hitza eman dezaten.\nProzesu parte-hartzailearen azken saioaren bezperetan, bertan hasieratik parte hartu eta talde sustatzaileko kide izan diren bi herritarrek euren esperientziaren berri eman zieten komunikabideei atzo, asteartea, prozesua dinamizatzeko ardura izan duen Elhuyar aholkularitza enpresako Jon Abrilekin batera.\nEva Serna Beizamako bizilagunak eta Gurutz Garmendia Azkoitikoak modu positiboan baloratzen dute prozesua bera, herritarrei halako parte-hartze eta erabakimen maila ematen dien aldetik, baina aurrera begira antzekoak egitekotan zer hobetua badela ere uste dute.\nProzesuan partaide izatea zergatik erabaki zuten galdetuta, "parte hartzea garrantzitsu ikusten dudalako", esan zuen Sernak. "Interesgarria iruditzen zait Diputazioak horrelako bide bat zabaltzea", gaineratu zuen. Esperientzia "oso positiboa" izan dela uste du, baina "denbora gutxiegi izan dugu, oso azkarra izan da dena; bide luzegoa eman beharko litzaioke". Deialdiaren epeek eta erabilitako bideek -batzarren bidez- zerikusia izan dezakete, Sernaren eta Garmendiaren aburuz, herritarrek prozesuari emandako erantzunean. "Herrietan parte-hartzea txiki samarra izan da, horixe izan da penagarria", zioen Garmendiak. Azkoitiarrarentzat, izan ere, "herritarren parte-hartze zuzena bultzatzeko oso ekimen interesgarria" izan da: "Horrelako gehiago egin beharko lituzkete. Aurreneko aldia da, hemen inguruan behintzat, horrelako zerbait egiten dela eta, hasteko, oso ondo egon da. Orain ikusi egin behar, honi nolako jarraipena ematen zaion".\nSernarentzat ere garrantzitsua da jarraipena egitea, "aukeratzen den proiektua benetan aurrera eramaten dela ikusteko eta, luzera begira, pauso bat izan dadila, baita Euskal Herri mailan ere. Era berean, udalentzat ere baliogarria izan daiteke, herritarren nahiak zeintzuk diren ikus dezaten, askotan ez datozelako bat herriak nahi duena eta aurrera eramaten diren gauzak".\nAurrera begira, horrelako prozesuetan "ahalik eta jende gehienarengana iristeko bideak eta epeak" hobetzea garrantzitsua izango dela uste dute Sernak eta Garmendiak.\nMendi | 2013-11-28 : 13:01\nTa 500.000 € inbertitzeko, zenbat diru xautu da propaganda egiten eta aholkularitza zerbitzutan......ai ai ai ai.....\nGutxiyo hitzein, ta gehio in, agintzen daonak erabakiyek hartu in ber ditu, eta gehio gaur egun gauden egoeran.\nBeti ezin gea eon bestiek ze pentsaukoeben beira, agintzen daonak ardurak ditu eta erabakiak hartu ber ditu eta beti ez du asmauko, baino ezin duna in da EZER EGIN GABE EOTIE....\nkanka | 2013-11-29 : 10:37\nEspero det, "Mendi" dalako hau "agintzen" inoiz ez ikustie. Oaindik holakoik...


Evil Zeppelinek garatutako ‘Quest 4 Fuel’ bideo-jokoa eskuragarri dago mundu mailan iOS eta Android-en – BicAraba\n2021, Matxoa 11\nEvil Zeppelinek garatutako ‘Quest 4 Fuel’ bideo-jokoa eskuragarri dago mundu mailan iOS eta Android-en\n‘Quest 4 Fuel ‘Mad Maxen oinarritutako bideojoko bat da, mundu postapokaliptiko batean “5v5” borroka erdiautomatikoak dituena.\nJokalariek pilotu talde propioa errekrutatu behar dute mundu postapokaliptiko batean, ‘Gasolina infinituaren’ bila egiten ari diren lasterketa basati batean aurrez aurre dauden hainbat klanek zatituta.\nLasterketak 5 eta 5 aurkako gudu gogorretan burutzen dira. Jokalariak borroka bakoitzerako pilotu egokienak aukeratu beharko ditu. Pilotuak aukeratzea faktore erabakigarria da, kontuan hartuta pilotu bakoitzak bere borroka-trebetasun propioak eta bakarrak dituela.\n‘Quest 4 Fuel ‘saioak 35 pertsonaia ditu errekrutatzeko eta hobetzeko, eta etorkizunean jokoaren eguneraketetan pertsonaia berriak gehitzeko promesa egiten du. Gainera, zortzi joko mota ezberdin ditu, bakoitzak baldintza eta sari ezberdinak dituelarik.\nJokoa 2020ko uztailetik dago eskuragarri Testflight (iOS) eta Google Play Early Access (Google Play) webguneetan, eta hainbat hobekuntza egin dira hilabete hauetan, jokatzeko modu berriak eta pertsonaia berriak barne.\nAbiarazteko eguneraketak Arkadius izeneko pilotu berri bat barne hartzen du. Lehen 14 egunetan saioa hasten duten jokalari guztiek Arkadius bakarrik eskuratu ahal izango dute.\n‘Quest 4 Fuel ‘bideo-jokoa guztiz doakoa da. Jokoa deskarga dezakezu iOS (AppStore) zein Android (Google Play) ataletan. Gainera, ‘Quest 4 Fuel’ k bere komunitate propioa dauka Discord zerbitzarian, garatzaileekin eta beste jokalari batzuekin harreman zuzena izateko.\nPresta zaitez abentura postapokaliptiko honetaz gozatzeko. Errepidea zain duzu!


«2019-2020 ikasturtean, guztiak eraikin barruan hastea da asmoa» - Ibarra - Tolosaldeko ataria\n«2019-2020 ikasturtean, guztiak eraikin barruan hastea da asmoa»\nIrati Saizar Artola 2018-12-20 11:27\nUzturpe ikastolak antolatzen duen Elkartasun Kilometroa asteartean ospatu zuten, Ibarran. Ikasturte hasieran eraikinean izandako arazoengatik, bildutako dirua ikastola konpontzeko bideratu nahi dute.\nEz da erraza izan ikasturte hasiera Ibarrako Uzturpe Ikastolarentzat. Kurtsoa hastear zela eraikinaren zati bat mugitu egin zen, baina orain «egonkor» dagoela azaldu du Iker Gibelalde egungo zuzendariak. Urtero Elkartasun Kilometroa antolatzen dute elkarte bati laguntzeko. Aurtengoa asteartean ospatu zuten eta beraientzat gorde dute bildutako dirua.\nZein egoeratan dago Uzturpe ikastola momentu honetan?\nIkastola irailaren 6an mugitu zen. Ordu ezkero, ikastolako hegal batean sartzeko aukerarik ez dugu izan eta hilabeteko epea eman zitzaion ea gehiago mugituko zen edo ez ikusteko. Bi hilabete hauek pasa ondoren, txosten bat aurkeztu digute, eta emaitzen arabera, ez da mugitu gehiago. Egonkor dago, baina bere garaian lau zutabe mugitu ziren ur isurketaren ondorioz. Horrek pitzadurak eragin zituen. Ondorio bezala atera dugu lau zutabe horiek mikropilotatu egin behar direla. Ikasturte osoa joango zaigu, zeren, obra horiek ikastola hutsik dagoen momentuan egin behar dira, hau da, udan, eta printzipioz orain bezala jarraitu beharko dugu. Ikasleak, 13 talde, patioan jarri ditugun gela modularretan dauzkagu eta egia esanda nahiko baldintza onak eskaintzen dituzte gelek. Hotzik ez dugu pasatzen, espazio txukuna da eta ikasleak gustura daude, baita irakasleak ere. Behar ditugun baliabideak ditugu; wifi-a, arbel digitala, proiektoreak... denetarik daukagu.\nNormaltasunez ari zarete klaseak ematen?\nBai, orain bai. Lehenengo astea izan genuen mugituena. Gero beste hilabete bat pasa zen modularrak muntatu arte. Egia esan, baldintza nahiko kaskarretan eta ahal zen moduan ibili ginen, baina behintzat klaseak eman genituen. Behin modularretan sartu garenetik %95eko normaltasunean gaude.\nModuluetan dauden ikasleek zer diote?\nEgia esan nahiko gustura daude. Eraikinera bueltatuko liratekeela pentsatzen dut, baina ez dute kexarik egiten kanpoan daudelako. Modularretatik zuzenean kanpora ateratzea ere gustatzen zaie. Printzipioz, beraientzat esperientzia bat da, gainera, badakite denboraldi baterako dela.\nGurasoen aldetik zer jaso duzue?\nGuraso bilerak direla eta, ia gehienek ezagutu dituzte gela modularrak eta uste baino hobeto daudela adierazi digute. Ikusi dute ondo muntatuta daudela, baliabideak badituztela, eta alde horretatik oso lasai daude.\nZein dira hurrengo pausoak?\nOrain ikusi behar dena da obrak nork eramango dituen aurrera, eta seguruaren kontua ere hor daukagu. Lurzoru azpira sartu behar dute, beraz, ikastola kanpotik zulatuko dute, eta behin barrura sartu eta lanak egin behar dituzte. Ez da bakarrik lau zutabeak egonkortzea, obra erabat bukatu gabe zegoen eraikina mugitu zenean, eta azkeneko ukituak falta ziren. Pitzadurak ere konpondu behar dira. Esan digute udan egingarria dela eta beraz, 2019-2020 ikasturtean, guztiak eraikin barruan hastea da asmoa.\nGauza gehiegirik ez aldatzea eta berriro ez mugitzea. Esan digutenez oso egonkor omen dago, baina beldur pixka bat ematen digu. Udako obrak ondo joatea eta seguruak konponketa bere gain hartzea nahi dugu, izan ere, gela modularrekin soilik 125 mila euroko gastu batean sartu gara. Eta azkenik, udaran garaiz bukatzea obra lanak.


FOLK MUSIKA, FLAMENKOA, ERAGIN ARABIARREKOA EDO OINARRIAK IPAR AMERIKETAN DITUENA IZANGO DIRA OSTIRAL HONETAN HASIKO DEN “MILA MUSIKA HARIA” PROGRAMAREN EDIZIO BERRIAREN PROTAGONISTAK – Bilbao Kultura\nHome » Berriak » Bilbao Kultura @eu » FOLK MUSIKA, FLAMENKOA, ERAGIN ARABIARREKOA EDO OINARRIAK IPAR AMERIKETAN DITUENA IZANGO DIRA OSTIRAL HONETAN HASIKO DEN “MILA MUSIKA HARIA” PROGRAMAREN EDIZIO BERRIAREN PROTAGONISTAK\nBilboko Udaleko Kultura eta Hezkuntza Sailak antolatutako Gitarraren eta harizko musika tresnen inguruko V. Topaketak arratsaldeko 19:30etan hasiko dira Abando-Barrainkuako udaltegian. Sarrera librea izango da, leku guztiak bete arte.\nKontzertuen zikloa OSTIRAL HONETAN hasiko da, bere errepertorioa folkean eta euskal musikan oinarritzen duen Malenko musika tresna jotzaile hirukotearekin.\nGitarraren eta harizko musika tresnen zaletuek eta jarraitzaileek, gitarraren eta harizko musika tresnen inguruan sortzen diren musikei eskainita dagoen “Mila Musika Haria” zikloaren bosgarren edizioaz gozatu ahal izango dute OSTIRALETIK aurrera. Bilboko Udaleko Kultura eta Hezkuntza Sailak antolatutako ekimenak lau kontzertu jasoko ditu abenduaren 12ra arte, Abando-Barrainkuako udaltegian.\nOraingo honetan, gitarraren eta harizko musika tresnen inguruko topaketek folk musika, flamenkoa eta sustrai ipar-amerikarra eta arabiarra duten soinuak eskainiko dituzte. Programa OSTIRAL honetan, AZAROAREN 28an hasiko da Malenkorekin. Musika tresna jotzaile hirukote horren errepertorioa folk musikan (Klezmerra, Jiga, Tangoa…) eta euskal musikan oinarritzen da. Musika horien sentimendua transmititzeko gaitasun handia duen taldea da. Gainerako kontzertuak bezala, arratsaldeko 19:30etan hasiko da, eta sarrera librea izango da.\n“Mila Musika Haria” egitarauko bigarren kontzertua ABENDUAREN 4an izango da, eta José Antonio Conejo Vida ‘Chaparro de Málaga’ artistak eskainiko du. Egungo eszenako gitarra jotzaile flamenko hoberenetakoa da, bere sentsibilitatea, enpakea eta birtuositatea direla eta. Ikus-entzuleek, bere semearen, ‘Niño de Chaparro’ gaztearen, ahots bereziak lagunduta entzun ahal izango dute.\nHurrengo egunean, ABENDUAREN 5ean, Al Kafilaren txanda izango da. Musika proiektu horretan musikak eta kantuak, mende luzez Mediterraneo inguruan metatuz joan den kultur aniztasuna erakutsiko dute. Kultura arabiarrean, kristauan eta hebrearrean oinarritzen diren eraginak dira. Talde horren buru Jamal Ouassini izango da, (biolina, ahotsa eta perkusioa), eta berarekin batera, kanoun arabiarra joten duen Abdesslam Naiti eta Otmane Benyahya (perkusioa) egongo dira.\nTopaketen aurtengo edizioa ABENDUAREN 12an itxiko da, James Room musikari, konposatzaile eta abeslariarekin. Weird Antiqua da berarekin daraman estiloa, soinua, kontzeptua eta banda. Aldi berean trinkoa eta xehetasun handikoa den soinua, eta desenkantua, galera, iraultza… eta, amaitzeko, maitasuna eta itxaropena erakusten duten testuak, musika tresnez eskainitako pasarte gogoangarriekin nahasten dira.\nOSTIRALA, azaroak 28\n19:30etan. Abando-Barrainkuako udaltegia\nNagore Pastor: biolina, Yurena Nuño: biolontxeloa, Iñaki Leibar: trikitixa\nOSTEGUNA, abenduak 4\nCHAPARRO DE MÁLAGA eta NIÑO CHAPARRO (Flamenkoa)\nJ. Antonio Conejo Vida ‘Chaparro de Málaga’: gitarra, Jose A. Conejo ‘Niño de Chaparro’: kantea\nOSTIRALA, abenduak 5\nJAMMAL OUASSINI ENSAMBLE (Musika mediterranearra)\nJamal Ouassini: Biolina, ahotsa eta perkusioa, Abdesslam Naiti: Kanoun, Otmane Benyahya: perkusioa\nOSTIRALA, abenduak 12\nJAMES ROOM / WEIRD ANTIQUA (Musika Amerikarra)\nJames Room: ahotsa, gitarra, Aitor ‘Son’ Zorriqueta: gitarrak, Gabriel ‘Brown’ León: kontrabaxua, Indigo L. Agudo: bateria, perkusioak.\nKontzertu guztiak arratsaldeko 19:00etan izango dira Abando-Barrainkuako udaltegian, eta sarrera librea izango da, leku guztiak bete arte.\n← MUSIKA, ANTZERKIA, FOLKLOREA, ZIRKUA… KULTURA ETA HEZKUNTZA SAILAK IKUS-ENTZULE GUZTIEI ZUZENDUTAKO 130 JARDUERA BAINO GEHIAGO PROGRAMATU DITU GABONETARAKO\nHILEKO DOKUMENTALA ZIKLOAREN BARRUAN “FIVE DAYS TO DANCE” AURKEZTUKO DU OSTEGUNEAN ZINEBIK, DANTZAK MUNDUA ALDATZEKO DUEN GAITASUNA ERAKUSTEN DUEN FILMA →


Txanda librean :: Feminismoa: denak ala inor ez - leihoa.info\n2018 March 11, Sunday 2018 March 11, Sunday adminIritzia, Sarrera, Uncategorized\nLeioako Mugimendu Feminista\nMartxoaren 8ko greba arrakastatsua hurbiltzen joan zaigun heinean, nabaria izan da kolore guztietako hedabide eta alderdiek pastel horren zatiak bereganatzeko egin duten ahalegina. Aurreikusi bezala, ostegunean, martxoak 8, kaleak txiki geratu zitzaizkigun munduko txoko guztietako feministoi eta, jakina, hipokrisiaren festak ere hasiera eman zion patriarkatuaren purplewashing delakoari, hots, aurpegi garbiketari.\nEAJren EBBk, nagusiki gizonez osaturiko buruzagitzak, hain zuzen, alderdiko emakume liberatuek lan egin behar zutela erabaki zuen, grebara gehituta baino ekarpen handiagoa egingo zutelakoan. PPko zenbait diputatuk greba japoniar erara egin behar genuela aldarrikatzen zuten eta, Ciudadanosek, bere aldetik komunista izatea egozten zion mugimendu feministari. Telebistan ere izan da atzo ezetz eta gaur baietz esaten ibili denik, deialdiak izan duen harrera onaren aurrean, zuzentasun politikoarekin lerrokatzera bultzatuta ikusi baitu askok bere burua. Hala, arratsaldeko 20:00etan egingo ziren mobilizazioetarako, inor gutxik egin zion uko manifestazioak babestu eta bularrean txapa morea janzteari. Egunak izandako ikaragarrizko erantzunaren aurrean, etekina atera beharra zeukan zenbaitek. San Mames Barria ere jantzi zen morez; bai, ondo entzun duzue, Athleticeko neskek erabili ezin duten estadioa, more. Azkenik, Albert Riberak jarri zuen egunaren gindatxoa, mugimendu feminista zuzentzeko bere burua aurkeztuz. Oso tontotzat gaituztelakoan gaude, uste baldin badute egun bakarreko margoketa eta diskurtso moreekin egunerokoan sustengatzen duten zapalkuntza ikusteari utziko diogula.\nBerriro ere, gurekin erratzen ari zarete. Feminismoa emakume guztiona eta guztiontzat izango da, ala ez da izango. Feminismoa ez da elite jakin batzuetako emakumeak askatzeko mugimendua, beste emakume batzuek, kontraturik gabe, etxeko lanak egiten dizkieten bitartean. Unibertsala behar du feminismoak: herritik abiatutako eta herriarentzako borroka, eta bere baitan aniztasuna gordetzeko gai ez bada, hausnarketari zabaldu beharko dio bidea. Feministak gara emakume guztion eskubide eta askatasunak aldarrikatzen ditugulako, ez soilik emakume zurionak, edo emakume dirudun edo burgesenak, edo emakume heterosexualenak. Leioan asko eta anitzak gara, jatorri eta kultura ezberdinetakoak, funtzionalki dibertsoak, eta identitate sexual askotarikoak, haurrak, zaharrak, gazteak… eta, gehienak, prekarioak. Borroka hankamotz geratuko da denon parte hartzerik gabe, eta lorpenak partzialak izango dira.\nMartxoaren 8an Leioan ikusitakoak sentimendu ugari eragin zizkigun talde honen partaideoi. Indar bat nabari dugu mugimenduan, eta egunean zehar antolatutako ekimenetan bistakoa izan zen emakumeok emandako erantzun izugarria. Berria ez den borroka honi gero eta jende gehiago batzen ari zaio, baita gazte andana ere, eta asko pozten gaitu honek, gazteok baikara hamarkadetan eman den borroka honen lekukoa hartu behar dugunak. Horregatik, mugimenduaren indartze bidean gaudela, gogoratu nahi dugu feminismoak denontzako praktika behar duela izan, eta ezin ditugula gure burkideak bidean utzi, geure indiferentzia diskurtso morez mozorrotuz. Zapalkuntza anizkoitzetan jarri behar dugu arreta, eta bazterretako errealitateak, emakume ikusezinen egiak, erdigunera ekarri denon artean, bizitzarengatik borrokatu, bizitzeko dugun eskubidearengatik. Gure pankarta batek zioen bezala: “paramos hoy para VIVIR mañana”. Bihar, eta beti, gaineratuko genuke.\nHau hasi besterik ez da egin, eta egunotan ikusitakoari erreparatuta, aurretik bide luze eta interesgarria dugulako zalantzarik ez daukagu. Hau hasi besterik ez da egin.\nZorionak Leioa!!! Askatasun haize hau ez dago gelditzerik!!! Jarrai dezagun mugimenduan!\nGora Leioa feminista!!!\nEmakumeok planto, Greba feminista, M8


Gizarte-Berrikuntzari buruzko jardunaldia antolatu du ISEAk — TUlankide MONDRAGON\nHiru dira helburu nagusiak: Gizarte-Berrikuntzari buruzko jarduerei buruzko elkartrukea sustatzea; Gizarte-Berrikuntzak administrazio publikok, nahiz enpresen zereginean izan dezakeen errotzea; eta enpresa eta Administrazio Publikoaren arteko elkarlana bultzatu gizarte-berrikuntza ekimenak bultzatzeko.\nAsmo horiek kontuan izanik “Gizarte-Berrikuntzari buruzko ikuspegiak” izeneko jardunaldiak ikuspegi askotariko eduki hauek proposatuko ditu:\n• Gipuzkoako Foru Aldundiak bultzatzen duen “Etorkizuna Eraikiz – GipuzkoaLab” izeneko ekimenak gizarte-berrikuntzaz duen ikuspegia; diputatu nagusiaren kabineteko zuzendaria den Xabier Barandiaren eskutik.\n• Gizarte-Berrikuntzaren hastapenak; SINNERGIAK Social Innovation (UPV/EHU) izeneko laborategiko Alvaro Luna-ren eta Egoitz Pomares-en eskutik.\n• Gizarte-Berrikuntzaren ikuspegia KIMU BERRI izeneko enpresa eta administrazioaren lankidetzan; Debagoieneko Garapen Agentziaren eskutik.\n• Eroski Fundazioaren eskarmentua; Alejandro Martinez Berriochoaren eskutik.\n• JAKIBERRI-Euskal Janari Lasterra izeneko ekimena; Ausolan Koop Elkarteko Amaia Agirreren eskutik.\n• E3! Ekimena; ISEA koop Elkarteko Mikel Orobengoaren eskutik.\nJardunaldia LKSek Arrasateko Garaia Berrikuntza Gunearen erdialdean duen eraikuntzan izango da, maiatzaren 31n, arratsaldeko 15:00etaik aurrera. Jardunaldian parte hartzeko izena eman behar da; bai (943772064) telefonora deituz, edo (morobengoa@iseamcc.net) helbidera mezu bat igorriz.


Suso de Toro: «Espainiako Estatuaren sakoneko kultura militarra da» | Kultura | Berria\nSuso de Toro. Idazlea\nARXINA Tamaina handiagoan ikusi\nMontse Dopico -\nMemoria izan da beste behin Suso de Tororen idazgaia (Santiago de Compostela, 1957). Sete palabras lanean bere familiaren historia ikertu zuen, eta Home sin nome lanean, berriz, borreroen memoria landu zuen; bada, lan berri honetan, Un señor elegante-n (Xerais), Baltar familiaren ibilbidea berregin du, erro burges, errepublikazale eta galegistak dituena bera. Liburu hau eta egilearen artikuluak irakurrita, hobeto uler liteke orainaldia iraganarekin duen loturaren bitartez. Nola eta beste behin ikusarazita proiektu frankistak bere segida duela disidentzia politikoa militarki erreprimitzen duen estatu honetan.\nMemoriaren gaia dagoeneko bazekarren Home sen nome-k, eta Sete palabras-en zure familiaren historia ikertu zenuen. Un señor elegante jarraipen bat da alde horretatik...\nNire aurreko nobelan ere [Fóra de si], gizon batek bere historia berregiten du. Badago zerbait niregan irudimena atzerantz tirarazten didana. Un señor elegante-ren kasuan, istorio pertsonalak dira, baina badago historia kolektiboa ere. Bertan, asko ikertu dut Ramon Baltar pertsonaia, ez zegoen kontakizun bat berregiteko. Familiak haren zatikako memoria zuen, ez kontakizun landu bat. Nahi nuke, gainera, jendeak liburu hau irakurtzea. Uste dut garrantzitsua dela herrialdearentzat Baltarren historia ezagutzea. Gure iraganaz dugun pertzepzio nagusia aldarazten laguntzen duelako.\nHori diozu familia burges errepublikazale eta galegista bat delako?\nGizarteko kategoriatara ekarrita, bai, horixe litzateke. Jende duina, baikorra, alaia eta herrialdearekin konprometitua da. Ez da kontakizun hits bat. Tristea zera da, Espainiaren historia eta Galiziarekin gertatu zena. Familiak egurra jaso zuen, baina dena gainditzeko eta irauteko zoria eta gaitasuna izan zituen. Gorabeheraz beteriko kontakizun bat da, batzuk oso dibertigarriak.\nIkerketa lan garrantzitsua egin duzu. Nolako bidea izan da?\nDesberdina izan da, ez naizelako bakarrik aritu. Ramonen umeak elkarrizketatuta egin dut, semeetako hiru eta alabetako bat. Beste gauza bat ere egin dut, inoiz egin ez dudana: neska lagunari [Teresa Cuns] laguntza eskatu dokumentatze lanarekin.\nAsko dago gogoeta metaliterariotik. Ramonek bere familiari esan ez ziona kontatzeko eskubidea dagoela, haren atzetik joan beharra zela eta ez aurretik...\nLiburua, azken batean, kronika bat da, kontakizun bat edo pertsonaia bat nola eraikitzen den. Bai, oso metaliterarioa da, alde horretatik. Horrek beldur pixka bat ere ematen dit, baina uste dut lortu dudala kontakizunak funtzionatzea, intriga egotea...\nHasieran zailagoa da hariari eustea, baina ondoren biziagoa da.\nBaliteke. Gauza bat gertatu zen, gainera: elkarrizketatu nahi nituen pertsonetako batzuk hilda zeudela, edo memoria galdua zutela, edo are, bigarren belaunaldia ere hilda zegoela. Alde horretatik, urrun nengoen. Baina Ramonen umeekin hitz egitetik hurbil ere egon nintzen. Jarrera zaila da, zeren eta azkenean memoria pribatua memoria publikora eramatea baita. Gero, une batean eraikitakoa zalantza jartzen hasi nintzen. Autokritika egiten dut, pentsatzen dudalako okertuta ibil naitekeela, azken finean eraikuntza literario bat baita.\nIstorio bat kontatzen duzu, funtsean, hiru pertsonaiatatik abiatuta: Angel eta haren seme Ramon eta Anton. Hirurak desberdinak dira, nahiz eta umeek asko duten aitatik. Zer ordezkatzen du bakoitzak?\nGauza batek deseroso sentiarazten ninduen, baina hasieratik onartu behar izan nuen bere horretan: familia patriarkal bat zen. Horregatik da, funtsean, gizonezkoen kontakizun bat, horien esku zegoelako familiaren etorkizuna. XIX. gizalditik datorren familia bat da, liburutegi bat sortu eta belaunaldiz belaunaldi transmititzen duena, Rosaliaz eta Murguiaz arduratzen dena eta ondoren Castelaoren familiaz eta Rafael Diestez... Horretaz gainera, botere estrategiak darabiltza, ezkontza bat moldatzen baitute emakume aberats batekin eta seme batek aitaren lanbidea eta kargu guztiak oinordetzan jasotzen baititu. Eta egitura horren barnean badira indibidualtasunak ere. Angelek XIX. mende amaierako espiritua irudikatzen du, ideologia erregenerazionista... Identifikazio berezia sentitzen du herrialdearekin. Baserri mundu beteko jendea, batez ere jende pobrea dena, sendatzen du.\nReal ospitalearen bitartez, bai Angel eta bai Ramon horrela murgiltzen dira bete-betean gizarte hartan. Gizon alaia da Ramon, gauzak ongi doazkiona. Eta nire galdera da: zer egingo ote zuten 1934an hil izan ez balitz. Ramonek segida ematen dio bere legatuari: aitaren osasun etxearen segida hartzen du, leinuari jarraipena emanez. Anaia Antonek, berriz, ez du seme-alabarik. Bi anaiek harreman konplexua dute, eta, azkenerako, lehertu egiten da. Baina ez dut epaitu nahi. Nahiago dut irakurleak interpreta ditzala haien erreakzioak.\nBadira beste pertsonaia batzuk jokabide zalantzagarria erakusten dutenak; esaterako, Carlos Diaz.\nKontuan izan behar da zein den testuingurua: klandestinitatea, gerrilla antifrankista. 40ko hamarkadako historia oraindik ere oso ezezaguna da. Erresistentzia armatu eta politiko oso indartsu bat egon zen aliatuen laguntzaren zain. Eta hori ulertzeko, jakina, Europan zer gertatzen ari zen ulertu behar da. Hitler eta Mussolini garaiturik, britainiarrek, eta ondoren Amerikako Estatu Batuek, Franco babestea erabaki zuten: jarraitzen utzi zioten. Churchillentzat baliagarria zen Errusia geldiarazteko. Badirudi ahaztu egiten zaigula hori, baina kontua da Espainiako kontzientzia publikoa kolonizatua eta infantilizatua dagoela.\nNolako zeregina izan zuen Intelektual Libreen Batasunak?\nInteligentzia zerbitzu militarrek Laguntza Gorria diruztatzen zuela leporatu zioten Ramoni, eta Fronte Popularraren propagandazalea eta masoia zela. Laguntza Gorria gerrillei laguntzeko egitura bat zen. Intelektual Libreen Batasuna erakunde bat da, Alderdi Komunistak sortua, gerrillari babes politikoa emateko, Hitlerren eta Mussoliniren aurkako borroka noiz amaituko zain zegoena Aliatuek Espainian esku har zezaten. Erakunde horrek buletin bat zuen Ramonek bere etxean gordetzen zuena. Familiari ez zion kontatu erakundean zuen partaidetza, baina Compostelako taldeko presidentea zen. Poliziak berak dioenez, horiek hartuko zituzten botere postuak erregimen militarra erortzean. Eta nik uste dut Ramon, kasu horretan, gizartean zuen prestigioagatik eta gaitasunagatik, gobernu errepublikano bateko behin-behineko presidente izan ahalko zela hauteskunde berriak egin bitartean. Ramon goi mailako gizona zen; kontua da mailak iraulita zeudela garai hartan. Horregatik, Francori egin beharreko atentatuaz mintzo garela —Termopilak operazioa, ustez planifikatua baina inoiz ez gauzatua—, ulertu behar dugu helburua ordena berrezartzea zela, kaosa borrokatzea. Ez ziren «terroristak», nahiz eta indarkeria ekintza bat izango zen.\nRamoni zirujau izatea tokatu zitzaion gerran. Itzultzean, mediku militar gisa jarraitzea eskaini zioten, baina nahiago izan zuen Galiziara itzuli. Eta esan liteke unibertsitatetik bota egin zutela. Bere izaerari eutsi zion, presioak presio.\nIruditzen zait armadan egon zenean aldatu egin zela. Izaera sendotu zuen, eta ataka zailetatik irteteko gaitasuna hartu. Batek esan zidan bezala: «Ramon Baltarrek sudur puntan jartzen zitzaiona egiten zuen». Unibertsitatetik bi aldiz bota zuten. Lehenengoan modu zuzenean, eta bigarrenean, traba gaindiezinak jartzearen poderioz. Bere babes zirkulua eta harremanak zituen. Familiaren zati bat eta adiskideak ongi kokatuak zituen erregimenaren egituretan, eta lagundu egin zioten. Baita kondekoratu ere, bera «gorria» izanik. Francorekin pare bat liskar dialektiko ere izan zuen. Haietako bat Errege Ospitalerako asmoak zirela medio, hura hotel bihurtzea baitzen Francoren asmoa. Hariak mugituta, ospitaleak bere horretan jarrai zezan lortu zuen. Halako batean hautatu egin beharrean izan zen familiaren osasun etxea edo unibertsitatea.\nOsasun etxea ezin zuen utzi, familiaren legatua baitzen. Eta esan liteke unibertsitatetik bota egin zutela. Zirujau ospetsua zen, baina unibertsitateak ematen duen ospe soziala kendu zioten. Inoiz ez zen katedraduna izan, eta ezin izan zuen eratu bere zirujau eskola. Anaia Antonio errepublikano erbesteratua izan zen, baina Ramon hemen gelditu zen borrokan, jende askori babesa ematen eta laguntzen. Errepublikano erbesteratuaren figura oso erraz aitortzen da gizartean, baina hemen gelditu zirenek oso gaizki pasatu zuten.\nAliatuekin, diozu nobelan, gerrilla antifrankistak eta erakunde politiko klandestinoak egon ziren, ez frankistak.\nLiburuak, lehen esan dudan bezala, lotu egiten ditu Galiziako historia eta Europakoa. Pozik sartuko nizkion mapa bat eta aurkibide onomastiko bat, baina ez nion saiakera itxura eman nahi, nobela bat baita. Horretaz gainera, oso ezagunak ez diren pertsona asko aipatzen ditut, Negrin, Casares Quiroga, Lister... Europaren eta Amerikaren historia dago eta, aldi berean, oso historia lokala.\nAlberto Nuñez Feijoo Galiziako presidenteak esan berri du kezka duela gaztelania ez diren hizkuntza ofizialak berriz lingua franca bihurtuko ez ote diren.\nFeijoori gertatzen zaiona da zipaio hutsa dela. Madrildik dator hara PPko presidentegai itzuliko delakoan. Baina Espainiako politikak ez du hola funtzionatzen. Rajoy Madrilen gelditu zen, eta han ibili zen, zezenketetara eta Bernabeura joanez. Ez doaz Feijooren alde egitera, zeren eta Madrilek bere hautagaiak baititu, eta ez dute onartuko abarkadun bat, are gutxiago galiziarra, mespretxuzko arrazakeria tipiko horrekin. Estatua madrildarra da, eta gorteko mintzoa du. Gainera, Rajoy magistratu baten semea da, eta horrek Feijook ez duen zilegitasun soziala ematen dio. Bera zipaio bat da galiziarren kutxak eta aurrezkiak eskualdatu zituena, industria saldu zuena... Galizia puskaka saltzen ari dena. Argia da, baina ez du eskrupulurik. Manuel Fragak [Espainiako ministro frankista izandakoa eta gero Galiziako presidente ere hautatua], begira zer zen hura, maitasun harreman bat zuen Galiziarekin berak ez duena. Feijoo bere klasea eta erroak abandonatu dituen zipaio bat da. Madrildar izatera iritsi nahi lukeen bat.\nVoxek BNG legez kanpo uztea proposatu zuen. Zer da Vox, fenomeno politiko gisa?\nEspainiar nazionalismorik muturrekoenaren adierazpidea. Estatu ideologia bat, Errepublikako gobernu legitimoaren aurka altxa ziren militarrez eratua. Ez da harritzekoa indar armatuek, poliziek eta epaileek begiko izatea. Finantza krisiaren ondoren, alderdiek sinesgarritasuna galdu zutenean eta gizartean desilusioa zabaldu zenean, hori Podemosek kapitalizatu zuen, eta Ibex-35ak erreakzionatzea erabaki zuen, hedabideetatik zabalduta aurrena Ciudadanos eta hurrena Vox. Baina Vox oso baliagarria da. Orain, erkidegoetan badira PSOEko parlamentariak Vox bezala mintzo direnak. Haien diskurtsoa legezko eta zilegi bihurtu da, diputatuak dituzte eta. Parlamentuan ordezkaritzarik ez zuenean, PSOEri interesatzen zitzaion telebistako debateetan izatea PP ahultzen zuelako.\nGauza franko idatzi duzu Espainiari buruz, huts egindako proiektu nazional gisa, Esparteroren, Primo de Riveraren eta Francoren beraren indarkeria behar dituena bere horretan irauteko. Hortik abiatuta, disidentzia politikoa «sediziotzat» har daiteke...\nEspainiako Estatuaren sakoneko kultura militarra delako. Katalanen erantzunak, erronka zibil eta baketsua izan zenak, erantzun militarra jasan zuen estatuaren eskutik. Izan ere, probokazioarekin duen erlazionatzeko modua sadomasokista da: zigorra, beldurra, antsietatea. «A por ellos» [Ekin gogor] orro egiten dutenek sakonean beldurra dute. Estatuari desafio egitera ausartzen den norbait dagoelako, militarrak itzuliko direlako beldurra. Eta hori ez du inork esaten. Espainiar intelektualak ere isildu egin ziren, eta, izatez, konplize izan ziren. Ez zuten ezertxo ere esan estatuaren aurka, disidentzia baketsuari indarkeriarekin erantzun zionean. Horrela mailatu zuten jendea, eta mila lagunetik gora prozesatu.\nUn señor elegante lanean aipatzen dituzun dinamiketako askok jarraitu dute ondoren ere. Zure artikuluetan, gaurkotasunarekin lotu ohi duzu historia.\nRamon Baltar hil zen urtean, otsailaren 23ko estatu kolpea izan zen. Erregeak Zarzuelara deitu zituen estatuko alderdien ordezkariak, salbu eta euskaldunak eta katalanak. Ez dakigu zertan jardun ziren han. Garai hartan gertatu zen, hala berean, Bartzelonako Banku Zentraleko lapurreta, agirien lapurretarekin zerikusia izan zuena. Otsailaren 23 hartako indarkeriak bat egiten du 36ko estatu kolpea abiarazi zuenekoarekin. Ondoren, NATOn sartzearena etorri zen, Europan... Baina, sakonean, lehengo bera da.\nEstatuak berak independentismoa indartu zuen estatutua lurperatu zuenean.\nHorrek erakunde arrakala ekarri zuen. Auzitegi Konstituzionalak botere legegilea baliogabetu zuen. Baliogabetu egin zuen Espainiako Parlamentuan hitzartu zutena (ez Kataluniakoan) eta katalanek berretsi zutena. Botere judiziala botoaren eta demokraziaren gainetik jarri zen. Eta hori PSOEk izendatutako epaile bategatik ebatzi zuten hala. Espainiartasunak alderdi guztiak zeharkatzen ditu. 75-76 urteetan, PSOEk autodeterminazio eskubidea babesten zuen... Hiru koloreko banderatik «hori-gorrira» pasatu zen, Riegoren ereserkitik Errege Martxara... Hauxe da dugun estatua. Podemosek har zezakeen beste jarrera bat, baina ongi asko ikusi dugu hemen alderdi zentralista eta espainolista dela.